Dodik: Lažni izveštaj lažnog visokog predstavnika dokaz lažne BiH - 05.05.2022, Sputnik Srbija\nSrpski član Predsedništva BiH Milorad Dodik izjavio je da nastojanje Republike Srpske da nastavi da obavlja određene ustavne nadležnosti ne ugrožava stabilnost u... 05.05.2022, Sputnik Srbija\nDodik ističe da je „u ovoj BiH sve propalo, a što se vidi i u nastojanju da se Savetu bezbednosti UN dostavi lažni izveštaj, lažnog visokog predstavnika“.„Apsurd i laž, sve jedno do drugog. Ovaj lažni izveštaj je stvarno napisan u muslimanskim kancelarijama u Sarajevu i predstavlja njihove stavove, a Kristijan Šmit je njihov stvarni portparol“, naveo je Dodik.On ukazuje da ne treba mnogo dokaza za to, budući da se „u tom lažnom izveštaju samo stvarno napadaju Srbi i Hrvati, a nema ni reči o punim džamijama mladih kao sigurnosti za BiH, ili da probosanci ne mogu trpeti manjinu, Srbe i Hrvate, da odlučuju“.On navodi da se „u svu tu lažnu predstavu uključio i generalni sekretar UN Antonio Gutereš, dostavljajući ovaj lažni pamflet Savetu bezbednosti bez odluke Saveta bezbednosti o imenovanju podnosioca“.Dodik ističe da je Republika Srpska jasna i veoma precizna u svojim stavovima i na takav način je dostavila svoj izveštaj Savetu bezbednosti.Srpski član Predsedništva BiH napominje da Republika Srpska dugi niz godina ističe da se podela nadležnosti predviđena Ustavom BiH mora poštovati i sprovoditi. „Pa ipak, ne samo da tu podelu nadležnosti ne poštuje i ne sprovodi, nego muslimansko Sarajevo sa svojim saveznicima u OHR-u i Ustavnom sudu BiH nastavlja da urušava autonomiju entiteta, suprotno Ustavu“, ukazao je Dodik.On naglašava da je kao odgovor na višegodišnju eroziju njenih ustavnih nadležnosti, Republika Srpska nedavno započela zakonit, demokratski proces vraćanja određenih nadležnosti koje su joj dodeljene Ustavom BiH i koje je ranije vršila dugi niz godina bez ikakve polemike.„Suprotno histeričnim tvrdnjama, vraćanje nadležnosti koje su joj Ustavom BiH date ni na koji način ne predstavlja poništavanje ‘reformi‘, a još manje korak ka secesiji od BiH, bilo de jure ili de fakto. Republika Srpska u potpunosti poštuje suverenitet, teritorijalni integritet i ustavni poredak BiH“, istakao je Dodik.On objašnjava da potezi Republike Srpske u pravcu vršenja nekih od ustavnih nadležnosti koje joj pripadaju imaju za cilj obnavljanje ustavnog poretka BiH.On ukazuje da su ovi sporazumi bili su tek politički ustupak, a ne obavezujući ugovori, amandmani na ustav ili sporazumi sa pravnim dejstvom.„Činjenica je da je Ustavni sud BiH potvrdio da sporazumi kojima je data saglasnost ne mijenjaju Ustav BiH i da im se ne može dati pravno dejstvo amandmana, jer nisu prošli odgovarajuću proceduru u kojoj se vrše izmene i dopune“, naveo je Dodik.On ističe da jedan entitet može dati političku saglasnost u nadležnost nivoa BiH nad određenim pitanjem, te je tako može i povući.„Ništa u ovim političkim sporazumima ne kaže da su oni trajni i obavezujući bez roka. Svaka odredba sporazuma koja tvrdi da je on trajan bila bi neustavna, jer sporazumi nisu prošli ustavom“, rekao je Dodik.Dodik naglašava da, osim donošenja ustavnog amandmana u ovom procesu, nijedan političar, nijedna vlada ili zakonodavac u BiH nema pravo da unosi promene u nadležnosti nivoa BiH koje bi bile obavezujuće po buduće političare, vlade ili zakonodavce.„U članu 1 Ustava navodi se da će BiH ‘funkcionisati u skladu sa vladavinom prava‘, a ne vladavinom čoveka. Stavovi političara ne utvrđuju ustavne nadležnosti različitih nivoa vlasti u BiH‘, to čini Ustav. Naravno to nisu ni mogli visoki predstavnici jer nemaju mandat da to rade“, ističe Dodik.On napominje da u Ustavu BiH piše da „sve vladine funkcije i ovlašćenja, koja nisu ovim Ustavom izričito data institucijama BiH, pripadaju entitetima“.„Sigurno je da nadležnosti koje BiH preuzme po osnovu sporazuma nisu ‘ovim Ustavom izričito date institucijama Bosne i Hercegovine‘. Dakle, takve nadležnosti, sa stanovišta Ustava, i dalje ‘pripadaju entitetima‘. Odustajanje od političkih sporazuma kojima se daje saglasnost da BiH obavlja entitetske nadležnosti ni najmanje ne krši Dejtonski sporazum, a uprkos tiradama muslimanskih stranaka i njihovih pristalica u međunarodnoj zajednici, niko nikada nije ponudio ni koherentan, a još manje ubjedljiv suprotan pravni argument“, naveo je Dodik.Naprotiv, ističe Dodik, dva pokušaja nakaradnih promena Ustava BiH tzv. aprilski i butmirski paket, koji nisu prihvaćeni u Parlamentarnoj skupštini BiH, najbolji su dokaz neustavnosti svih nadležnosti prenesenih na nivo BiH, a koje nemaju osnov po Ustavu BiH i ne pripadaju nivou BiH.„Republika Srpska jednostavno je započela proces vraćanja određenih nadležnosti koje, prema Ustavu BiH, nedvosmisleno pripadaju entitetima, zbog nekompetentnosti nivoa BiH. Zakoni koji Republika Srpska razmatra, daleko od toga da su pretnja po Dejton, koncipiran je upravo tako da ga verno sprovodi“, objašnjava Dodik.On ističe da su aktivnosti Republike Srpske usmjerene ka ponovnom vršenju određenih ustavnih nadležnosti koje joj pripadaju ne predstavljaju krizu i da se prikazuju namjerno pogrešno da bi međunarodna zajednica upala u klopku i sama počela da ih tako shvata.On navodi da Republika Srpska tvrdi da je Vlada Srpske najfunkcionalniji organ vlasti u BiH, a nivo BiH je najnefunkcionalniji.„Nastojanje Republike Srpske da nastavi da obavlja određene ustavne nadležnosti predstavlja korak ka dobroj upravi i poštovanju ustavnih zahteva. Mi ne ugrožavamo stabilnost; upravo suprotno, doprinosimo joj. Svi koji žele da ojačaju stabilnost BiH treba da podrže poziv Republike Srpske da se Dejtonski sporazum implementira onako kako je napisan“, poručio je Dodik. On ističe da su ovo stavovi Republike Srpske koji se njeno rukovodstvo drži, a lažni izveštaj , lažnog visokog predstavnika napisanom od strane muslimana svakako je dokaz lažne BiH.Kristijan Šmit, visoki predstavnik kojeg Republika Srpska ne priznaje, u svom izveštaju Savetu bezbednosti UN, između ostalog je, naveo da „vlasti Republike Srpske rade na potkopavanju BiH, njenih nadležnosti i institucija“.Savet bezbednosti UN razmatraće na sednici 11. maja o situaciji u BiH, prenosi RTRS.\nSrpski član Predsedništva BiH Milorad Dodik izjavio je da nastojanje Republike Srpske da nastavi da obavlja određene ustavne nadležnosti ne ugrožava stabilnost u BiH već joj doprinosi, a da lažni izveštaj Savetu bezbednosti, lažnog visokog predstavnika napisan od muslimana samo dokaz lažne BiH.\nDodik ističe da je „u ovoj BiH sve propalo, a što se vidi i u nastojanju da se Savetu bezbednosti UN dostavi lažni izveštaj, lažnog visokog predstavnika“.\nOn ukazuje da ne treba mnogo dokaza za to, budući da se „u tom lažnom izveštaju samo stvarno napadaju Srbi i Hrvati, a nema ni reči o punim džamijama mladih kao sigurnosti za BiH, ili da probosanci ne mogu trpeti manjinu, Srbe i Hrvate, da odlučuju“.\n„Gde je tu Ustav BiH?! Kako je moguće da predsednik CIK-a da izjavu da je nedopustivo da se primenjuje ustav BiH i zakon o izborima, a trebalo bi da provodi ustav Bih taj zakon. Kako verovati?“, pita srpski član Predsedništva BiH.\nOn navodi da se „u svu tu lažnu predstavu uključio i generalni sekretar UN Antonio Gutereš, dostavljajući ovaj lažni pamflet Savetu bezbednosti bez odluke Saveta bezbednosti o imenovanju podnosioca“.\nDodik ističe da je Republika Srpska jasna i veoma precizna u svojim stavovima i na takav način je dostavila svoj izveštaj Savetu bezbednosti.\nSrpski član Predsedništva BiH napominje da Republika Srpska dugi niz godina ističe da se podela nadležnosti predviđena Ustavom BiH mora poštovati i sprovoditi.\n„Pa ipak, ne samo da tu podelu nadležnosti ne poštuje i ne sprovodi, nego muslimansko Sarajevo sa svojim saveznicima u OHR-u i Ustavnom sudu BiH nastavlja da urušava autonomiju entiteta, suprotno Ustavu“, ukazao je Dodik.\nOn naglašava da je kao odgovor na višegodišnju eroziju njenih ustavnih nadležnosti, Republika Srpska nedavno započela zakonit, demokratski proces vraćanja određenih nadležnosti koje su joj dodeljene Ustavom BiH i koje je ranije vršila dugi niz godina bez ikakve polemike.\n„Suprotno histeričnim tvrdnjama, vraćanje nadležnosti koje su joj Ustavom BiH date ni na koji način ne predstavlja poništavanje ‘reformi‘, a još manje korak ka secesiji od BiH, bilo de jure ili de fakto. Republika Srpska u potpunosti poštuje suverenitet, teritorijalni integritet i ustavni poredak BiH“, istakao je Dodik.\n„Rekli smo da su, pod ogromnim pritiskom određenih stranih sila i visokih predstavnika koji su se ponašali kao diktatori, dva entiteta dala političku saglasnost da se institucijama na nivou BiH u Sarajevu poveri vršenje nekih nadležnosti koje su inače ustavom date entitetima“, napominje Dodik.\nOn ukazuje da su ovi sporazumi bili su tek politički ustupak, a ne obavezujući ugovori, amandmani na ustav ili sporazumi sa pravnim dejstvom.\n„Činjenica je da je Ustavni sud BiH potvrdio da sporazumi kojima je data saglasnost ne mijenjaju Ustav BiH i da im se ne može dati pravno dejstvo amandmana, jer nisu prošli odgovarajuću proceduru u kojoj se vrše izmene i dopune“, naveo je Dodik.\nOn ističe da jedan entitet može dati političku saglasnost u nadležnost nivoa BiH nad određenim pitanjem, te je tako može i povući.\n„Ništa u ovim političkim sporazumima ne kaže da su oni trajni i obavezujući bez roka. Svaka odredba sporazuma koja tvrdi da je on trajan bila bi neustavna, jer sporazumi nisu prošli ustavom“, rekao je Dodik.\nDodik naglašava da, osim donošenja ustavnog amandmana u ovom procesu, nijedan političar, nijedna vlada ili zakonodavac u BiH nema pravo da unosi promene u nadležnosti nivoa BiH koje bi bile obavezujuće po buduće političare, vlade ili zakonodavce.\n„U članu 1 Ustava navodi se da će BiH ‘funkcionisati u skladu sa vladavinom prava‘, a ne vladavinom čoveka. Stavovi političara ne utvrđuju ustavne nadležnosti različitih nivoa vlasti u BiH‘, to čini Ustav. Naravno to nisu ni mogli visoki predstavnici jer nemaju mandat da to rade“, ističe Dodik.\nOn napominje da u Ustavu BiH piše da „sve vladine funkcije i ovlašćenja, koja nisu ovim Ustavom izričito data institucijama BiH, pripadaju entitetima“.\n„Sigurno je da nadležnosti koje BiH preuzme po osnovu sporazuma nisu ‘ovim Ustavom izričito date institucijama Bosne i Hercegovine‘. Dakle, takve nadležnosti, sa stanovišta Ustava, i dalje ‘pripadaju entitetima‘. Odustajanje od političkih sporazuma kojima se daje saglasnost da BiH obavlja entitetske nadležnosti ni najmanje ne krši Dejtonski sporazum, a uprkos tiradama muslimanskih stranaka i njihovih pristalica u međunarodnoj zajednici, niko nikada nije ponudio ni koherentan, a još manje ubjedljiv suprotan pravni argument“, naveo je Dodik.\nNaprotiv, ističe Dodik, dva pokušaja nakaradnih promena Ustava BiH tzv. aprilski i butmirski paket, koji nisu prihvaćeni u Parlamentarnoj skupštini BiH, najbolji su dokaz neustavnosti svih nadležnosti prenesenih na nivo BiH, a koje nemaju osnov po Ustavu BiH i ne pripadaju nivou BiH.\n„Republika Srpska jednostavno je započela proces vraćanja određenih nadležnosti koje, prema Ustavu BiH, nedvosmisleno pripadaju entitetima, zbog nekompetentnosti nivoa BiH. Zakoni koji Republika Srpska razmatra, daleko od toga da su pretnja po Dejton, koncipiran je upravo tako da ga verno sprovodi“, objašnjava Dodik.\n„Trenutna politička kriza u BiH proizilazi iz nastojanja OHR-a da uspostavi diktatorsku vlast nad BiH i kampanje jednog konstitutivnog naroda, muslimana, bošnjaka da se odbaci dejtonski kompromis i majorizuju druga dva konstitutivna naroda Srbi i Hrvati u celoj BiH. Napadi na nastojanja Republike Srpske da ostvari svoje ustavne nadležnosti imaju za cilj nastavak preuzimanja vlasti od strane OHR-a i muslimana u BiH“, istakao je Dodik.\n„Nastojanje Republike Srpske da nastavi da obavlja određene ustavne nadležnosti predstavlja korak ka dobroj upravi i poštovanju ustavnih zahteva. Mi ne ugrožavamo stabilnost; upravo suprotno, doprinosimo joj. Svi koji žele da ojačaju stabilnost BiH treba da podrže poziv Republike Srpske da se Dejtonski sporazum implementira onako kako je napisan“, poručio je Dodik.\nOn ističe da su ovo stavovi Republike Srpske koji se njeno rukovodstvo drži, a lažni izveštaj , lažnog visokog predstavnika napisanom od strane muslimana svakako je dokaz lažne BiH.\nKristijan Šmit, visoki predstavnik kojeg Republika Srpska ne priznaje, u svom izveštaju Savetu bezbednosti UN, između ostalog je, naveo da „vlasti Republike Srpske rade na potkopavanju BiH, njenih nadležnosti i institucija“.\nSavet bezbednosti UN razmatraće na sednici 11. maja o situaciji u BiH, prenosi RTRS.\nŠmit u izveštaju SB UN: Vlasti RS rade na potkopavanju BiH\n5 Maj, 13:14\nŠta piše u izveštaju Vlade Republike Srpske Savetu bezbednosti UN\n5 Maj, 16:13


► Vrhovni sud SAD ograničio policiji prikupljanje podataka lokacijom mobilnih\nVrhovni sud je odlukom četiri od pet sudija naveo večeras da poštuje četvrti amandman američkog Ustava o zaštiti grajdana od uplitanja u privatni život ukoliko za to ne postoje ozbiljne sumnje.\n"Istorijska odluka Vrhovnog suda o ograničenom praćenju lokacije mobilnih telefona građana uticaće na poštovanje privatnosti", ocenila ja uticajna Američka unija za građanske slobode (ACLU).\nOdluka je doneta posle slučaja sitnog prestupnika iz Detroita Timotija Karpentera, kojeg je policija pronašla posle geografskog praćenja njegovog mobilnog telefona tokom 127 dana. Razna udruženja za zaštitu građanskih prava, među kojima ACLU, ocenila su to kao kršenje privatnosti.\nSudska odluka predstavlja pobedu za organzaciju ACLU, koju su podržali razni tehnološki giganti poput Fejsbuka, Tvitera, Gugla i Majkrosofta ali i konzervativnije organizacije i pristalice nošenja vatrenog oružja u SAD.


Savjet MZ Crljenice zahtijeva hitno rješavanje problema vodosnabdjevanja – Pljevaljske novine\nPočetna / Vijesti / Društvo / Savjet MZ Crljenice zahtijeva hitno rješavanje problema vodosnabdjevanja\nPljevaljske Novine pre 3 sedmice\tDruštvo Ostavite komentar 207 Pregledi\nPredstavnici Mjesne zajednice Crljenice obratili su se Ministarstvu poljoprivrede, šumarstva i vodoprivrede zahtjevom za rješavanje pitanja snabdjevanja vodom na ovom području.U zahtjevu navode da MZ Crljenice obuhvata pet velikih sela (Crljenice, Otilovići, Vijenac, Adrovići i Crni Vrh) sa 740 stanovnika.\n-Stanovništvo MZ Crljenice, koja spada u grupu najnaseljenijih vangradskih područja opštine Pljevlja, ima dugogodišnji izuzetno veliki problem sa vodosnabdijevanjem pijaćom vodom, kako za potrebe stanovništva, tako i za potrebe napajanja stoke.Situacija je pogotovo teška u selima Crljenice (235 stanovnika), Vijenac (211 stanovnika) i Adrovići (51 stanovnik). Problem vodosnabdijevanja je riješen u selima Otilovići (199 stanovnika) i Crni Vrh (44 stanovnika). S obzirom na uvećanje broja stanovnika na teritoriji MZ Crljenice (zbog izgradnje većeg broja kuća – vikendica i privrednih objekata) u poslednjih 10-ak godina, taj problem je postao još veći i zahtijeva hitno rješavanje – kaže se u saopštenju Savjet MZ Crljenice . Godišnje se u MZ Crljenice odvozi oko 300 cisterni vode iz gradskog vodovoda, gdje Opština Pljevlja učestvuje sa 50 odsto u sufinansiranju po cisterni vode, gdje je prosječna cijena po cisterni vode oko 80 evra.\nU saopštenju naglašavaju da za domaćinstva koja drže veći broj krupne i sitne stoke i koja izvezu godišnje i do 10 cisternih vode, to predstavlja izuzetno veliki izdatak.\nIstim zahtjevom Savjet MZ Crljenice obratio se Ministarstvu poljoprivrede, šumarstva i vodoprivrede putem e-maila 25. februara 2021 godine, a od Zorice Đuranović, načelnice u Direkciji za upravljanje vodama, dobili su odgovor, koji prenosimo u cjelini:\n„Zakonom o vodama ( „Sl.list RCG“, br.27/7 i „Sl.list CG“, br. 32/11, 48/15, 52/16 i 84/18 ) članom 48 definisano je kakvo može biti vodosnabdijevanje. Vodosnabdijevnje može biti javno i individualno vodosnabdijevanje.Jedinica lokalne samouprave dužna je da organizuje i obezbijedi javno vodosnabdijevanje na svojoj teritoriji za sva naselja veća od 200 stanovnika ili čija je prosječna godišnja potreba za vodom veća od 100 m3 /dan (1,16 l/s). Vodosnabdijevanje seoskih i drugih naselja ili njihovih djelova koji ne ispunjavaju gore navedene kriterijume, kao i vodosnabdijevanje jednog ili više korisnika, vrši se u skladu sa propisom jedinice lokalne samouprave (Odluka o vodosnabdijevanju seoskih i drugih naselja na teritoriji opštine Pljevlja)” – kazala je Đuranović .\nSavjet MZ Crljenice napominje da su se više puta obraćali Opštini Pljevlja sa istim zahtjevom i da nikad nisu dobili konkretan odgovor.\n-S obzirom da na teritoriji MZ Crljenice ne postoji izvor koji bi mogao zadovoljiti potrebe ukupnog stanovništva, mišljenja smo da je problem vodosnabdijevanja ove MZ moguće riješiti, priključenjem iste na gradski vodovod, s obzirom da se graniči sa gradskom zonom ili iz jezera Otilovići, koje se nalazi u neposrednoj blizini.Takođe, pojedini mještani o svom trošku su vršili dubinsko bušenje u putrazi za vodom, ali sve je bilo bezuspješno. Na osnovu svega navedenog, MZ Crljenice od Vas traži da u okviru svojih nadležnosti, a u saradnji sa Opštinom Pljevlja, preduzmete sve neophodne mjere i radnje kojima će se otpočeti rješavanje, te na kraju adekvatno i dugoročno riješiti, pitanje snabdijevanja vodom stanovništva ove mjesne zajednice. Mještani MZ Crljenice spremni su sa svoje strane dati određeni doprinos u riješavanju pitanja snabdijevanja vodom (učestvovati u radovima…) – zaključuje se u saopštenju koje je potpisao predsjednik Savjeta MZ Crljenice, Darko Gačević.\nSavjet MZ Crljenice zahtjieva hitno rješavanje problema vodosnabdjevanja\t2021-04-20\nKljučne rečiSavjet MZ Crljenice zahtjieva hitno rješavanje problema vodosnabdjevanja\nPrethodna Opština Pljevlja finansira sa 350.000 evra nabavku vozila za komunalna preduzeća\nSledeća Demokrate: Nacionalšovinistički SDP prednjači u mržnjji Srba i nastavlja svađalačku misiju\nSNP: Parlamentarna većina pokazala svoje pravo političko lice i odnos prema Pljevljima


f RHMZ dobio sertifikat ISO 9001:2008 - Arhus Centar Subotica\nRHMZ dobio sertifikat ISO 9001:2008\nRepublički hidrometeorološki zavod (RHMZ) dobio je danas sertifikat o uspešnom uspostavljanju sistema menadžmenta kvaliteta, kojim će ispuniti medjunarodni standard ISO 9001:2008 i poboljšati svoje poslovanje.\nNa obeležavanju Svetskog dana meteorologije (23. mart) i Svetskog dana voda (22. mart) istaknuto je da se isplati ulagati u RHMZ, jer se svaki uloženi iznos vraća sedam puta kroz sprečavanje štete koje mogu da izazovu elementarne nepogode.\nDirektor RHMZ Milan Dacić istakao je da je ta institucija u poslednjih pet godina značajno unapredila rad, pre svega zahvaljujući saradnji sa srpskom naučnom dijasporom, zbog čega primenjuje najsavremenije modele prognoze.\nPrema njegovim rečima, dobijeni sertifikat proširiće usluge RHMZ, koji će pored ostalog zvanično moći da se bavi i vazduhoplovnom meteorologijom.\nDacić je, medjutim, kazao, da bi država trebalo da omogući i nabavku takozvanog super kompjutera, čija se vrednost procenjuje na oko osam miliona evra, a koji bi značajno modernizovao rad RHMZ.\nPredstavnici RHMZ su podsetili da ove godine ta institucija obeležava i 165 godina od početka prvih meteoroloških merenja u Srbiji, 125 godina od osnivanja prve državne meteorološke službe, kao i pet godina od početka rad Podregionalnog centra za klimatske promene za jugoistočnu Evropu.\nNa skupu je dodeljena i nagrada "Borivoje Dobrilović" za najboljeg studenta meteorologije koju je dobila studentkinja treće godine Instituta za meteorologiju Fizičkog fakulteta iz Beograda Ines Skoko.\nSvečanosti je prisustvovao i pomoćnik ministra obrazovanja, nauke i tehnološkog razvoja Srbije Jovan Bazić.


Rapeks - garancija sigurnosti evropskih proizvoda | EurActiv Serbia\nRapeks - garancija sigurnosti evropskih proizvoda\nSistem za upozoravanje na proizvode koji nose neku vrstu rizika po zdravlje ili bezbednost potrošača uklonio je više od 2.200 opasnih proizvoda, isključujući prehrambene, sa evropskog tržišta u 2018. Međutim, mnogo toga još treba uraditi kako bi se povećala bezbednost potrošača jer su među opasnim proizvodima i igračke, odeća, automobili.\nZahvaljujući Evropskom sistemu brzog informisanja o opasnim proizvodima Rapeks (Rapex), moguće je brzo reagovati na rizik u 31 zemlji, da li postavljanjem upozorenja na oznaku proizvoda ili povlačenjem proizvoda ili na neki drugi način.\nNa evropskom nivou upozorenja se uglavnom odnose na igračke i motorna vozila, piše Euraktiv Francuska.\nOpasnosti se mogu svrstati u nekoliko kategorija a najčešće su to opasnost od povrede ili hemijski rizik.\nNisu zanemarene ni digitalne pretnje. To dokazuje povlačenje sa tržišta dečijih digitalnih satova sa bezbednosnim nedostacima nakon što su irske vlasti pokazale da bez mnogo napora mogu da lokalizuju onog koji nosi sat, slušaju njegovu konverzaciju, govore mu itd.\nDominantni rizici se razlikuju od zemlje do zemlje i, npr. u Belgiji upozorenja se odnose isključivo na igračke. U Irskoj veće probleme prave kozmetički i hemijski proizvodi na koje se odnosi 48 odnosno 19% upozorenja, u Danskoj se 20% upozorenja odnosi na pirotehniku, u Francuskoj 34% na igračke, 23% na motorna vozila a 10% na nakit.\nTo potvrđuje Tomas Berbah iz francuskog Generalnog direktorata za fer trgovinu, potrošače i kontrolu prevara (DGCCRF). "Testirali smo i otkrili da 74% bižuterije koja se prodaje onlajn nosi hemijski rizik", rekao je on dodajući da taj nakit sadrži elemente poput olova i nikla koji su opasni u produženom kontaktu.\nOnlajn platforme koje prodaju takav nakit su obaveštene i one koje sarađuju sa Direktoratom kupcima su poslale neophodne informacije. Kada je reč o onim drugim, stvar je mnogo komplikovanija. "Oni nam uopšte ne odgovaraju ili kažu da će poslati obaveštenje kupcima ali to ne urade", rekao je francuski zvaničnik.\nPrema njegovim rečima, najveći problem su onlajn platforme - zakonodavstvo je po tom pitanju prilično labavo jer mnoge članice EU brane interese velikih digitalnih kompanija. Berbah smatra da se stvari neće promeniti dok ne dođe do nekog velikog skandala ili smrtnog slučaja.\nRapeks omogućava deljenje informacija o potencijalno opasnim proizvodima izuzev hrane između zemalja Evropskog ekonomskog prostora (28 članica EU plus Island, Norveška i Lihtenštajn).\nTaj sistem počiva na nacionalnim vlastima koje šalju informacije u centralizovani sistem odakle se upozorenja prosleđuju svim zemljama. Upozorenje unesto u sistem automatski se prevodi na 25 jezika kako bi se što pre preduzele mere.\nIako sistem odlično radi, ni prodavci, ni kupci ne reaguju uvek na Rapeksova upozorenja. Trećina potrošača koja zna da koristi potencijalno opasan proizvod ne prestaje da ga koristi. Istovremeno više od trećine ne zna da proizvod može da bude povučen, pokazalo je istraživanje Evropske komisije koje je ukazalo na potrebu unapređenja komunikacije sa prodavcima i javnošću.\nKomisija sa ciljem unapređenja vidljivosti akcija kompanija dodeljuje i godišnje nagrade za najodgovornije kompanije. U 2019. je fokus kod nagrađivanja na onlajn dobavljačima i isporučiocima dečijih igračaka.\nZa evropsku komesarku za pravdu, potrošače i rodnu ravnopravnost Veru Jurovu prioritet je bolja saradnja sa kineskim vlastima. Iako je, prema rečima Jurove, udeo opasnih proizvoda koji stižu iz Kine smanjen od početka njenog mandata, treba još toga uraditi kako bi se obezbedila bolja saradnja.\nKomesarka smatra da kineske vlasti treba da ubrzaju identifikovanje proizvođača opasnih proizvoda kako bi mogli da ih upoznaju sa evropskim normama.\nNa konferenciji za štampu pre nekoliko dana u Bukureštu Jurova je rekla da će to biti tema i na predstojećem sastanku sa predstavncima kineske vlade 16. aprila.\nOna je pozdravila osnivanje giganta onlajn prodaje Alibabe u Belgiji. "Nadam se da će nam tom omogućiti bolju komunikaciju kako bi oni razumeli da mi veoma ozbiljno gledamo na pitanje bezbednosti", kazala je Jurova.\nKomesarka je pozdravila što je Savet EU odobrio zakonodavni paket o pravima potrošača o kome će Evropski parlament glasati pre kraja aprila. Taj paket uključuje i dodatnu zaštitu u onlajn kupovinama, posebno kada građani kupuju na platformama poput Amazona.\nJurova je naročito zadovoljna što je u predloženom tekstu i pitanje manje kvalitetnih proizvoda koji se prodaju u članicama sa istoka EU.\nJurova je od početka mandata kritikovala to što se brendirani proizvodi koji se prodaju pod istim imenom u zapadnim i istočnim zemljama EU razlikuju po kvalitetu. Takva praksa ubuduće će biti zabranjena i kažnjiva.


Opisi virusa, 20.09.2011, 02:02 AM\nIstraživači kompanije BitDefender-a identifikovali su novu verziju poznatog virusa Win32.Induc.A koji je po mišljenju stručnjaka ove kompanije verovatno najinovativniji malware koji se pojavio ove godine sposoban da inficira bilo koji izvršni fajl na koji naiđe.\nPrvobitna verzija ovog fajl infektora je bila relativno bezopasna izuzev toga što je bio sposoban da doda svoj kod svakoj aplikaciji koju programer kompajlira, dok je nova varijanta malware-a mnogo opasnija. Dok je prethodna verzija (Winr32.Induc.A) pogađala samo Delphi kompajlere od verzije 4 do 7, nova varijantta virusa (Win32.Induc.P) sposobna da zarazi i Delphi kompajler i novije proizvode kompanije Embarcadero (RAD Studio 2005 do RAD Studio XE).\nŠta više, stara verzija malware-a je bila sposobna da zarazi samo aplikacije koje su napravljene inficiranim kompajlerom, nova verzija je u stanju da zarazi bilo koji izvršni fajl koji pronađe na računaru. Malware takođe pokazuje karakteristike kompjuterskog crva s obzirom da je za njegovu distribuciju sa računara na računar dovoljna upotreba prenosivih memorijskih uređaja kao što su USB diskovi ili memorijske kartice.\nIstraživači kompanije BitDefender-a kažu da očekuju da se Win32.Induc.P pojavi na sajtovima sa kojih se može preuzimati softver onda kada programeri koji koriste Delphi ili RAD Studio koji nisu svesni infekcije ažuriraju svoje zaražene aplikacije. Još jedan problem predstavlja činjenica da preuzimanjem legitimnog softvera sa legitimnog sajta možete zaraziti svoj računar. Zbog toga je preporuka stručnjaka da redovno i sistematski skenirate faajlove koje ste preuzeli i to naravno ažuriranim antivirusnim programom.\nKorisnicima i programerima čiji su računari već zaraženi BitDefender je ponudio besplatnu alatku za uklanjanje infekcije čija primena ne dovodi do gubitka podataka. Klikom na linkove možete preuzeti alat za 32-bitnu i 64-bitnu verziju.


HOĆE LI SE KRAJIŠNICI UJEDINITI? Premijer USK pozvao sve političare u Krajini da se ujedine\nPredstavnicima Unsko-sanskog kantona u parlamentima viših nivoa vlasti, premijer Unsko-sanskog kantona Mustafa Ružnić uputio je danas poziv na zajednički sastanak i uspostavljanje koordinacije rada.\n„Kao izabrani predstavnici sa Unsko-sanskog kantona na svim nivoima vlasti vi ste ključni subjekt, predstavljate građane i imate posebnu odgovornost za rad u najboljem interesu svojih zajednica koje predstavljate. Molim da postavite interese građana Unsko-sanskog kantona ispred političkih i da svoj rad usmjerite na rad u partnerstvu radi ostvarivanja zajedničkih ciljeva i da date maksimalan doprinos za realizaciju projekata i aktivnosti od interesa za Unsko-sanski kanton kao što su izgradnja aerodroma u Bihaću, izgradnja i poboljšanje putne infrastrukture, projekat gasifikacije Unsko-sanskog kantona, izmjena postojećeg sistema raspodjele javnih prihoda između kantona i općina u Federaciji BiH i rješavanje migrantske krize na području Unsko-sanskog kantona.\nU skladu sa gore navedenim, Vlada Unsko-sanskog kantona ima namjeru u narednih 15 dana održati sjednicu (o čemu ćete biti blagovremeno obaviješteni) sa svim izabranim zvaničnicima u zakonodavnim tijelima viših nivoa vlasti na kojoj bi se zauzeli stavovi i precizirali prioriteti zajedničkog rada od značaja za Unsko-sanski kanton.\nUspostavljanje koordinacije izvršne vlasti Kantona i parlamentaraca s područja Unsko-sanskog kantona a s ciljem planiranog djelovanja, u interesu naših građana, bila bi dobra poruka i primjer za uspostavljanje mehanizma državne koordinacije u oblastima od posebnog značaja kao što je, na primjer, oblast migracija.“, navodi se u pozivu.\nŠef Delegacije EU u BiH Johan Sattler traži hitno zatvaranje Vučjaka\nPorodica ga sahranila, a on se pojavio nakon dva mjeseca!


Rim - Igralo se za mir, legende se ludo zabavljale - Sportske.net\nRim - Igralo se za mir, legende se ludo zabavljale\nPapa Franja primio je u Vatikanu bivše i aktuelne fudbalske zvezde, među kojima i Argentinca Dijega Armanda Maradonu, uoči međuverske utakmice za mir koja je večeras igrana u Rimu.\nPapa je dao svoj blagoslov večerašnjoj utakmici i pozvao na "kulturu susretanja" i na "univerzalne vrednosti" koje prevazilaze razlike.\nFudbal je primer saživota koji omogućava isključivanje "svake diskriminacije na rasnoj, jezičkoj ili verskoj osnovi", rekao je on nekoliko sati pre početku meča na Olimpijskom stadionu u Rimu.\nMaslinovo drvo posađeno je uoči utakmice, koju je organizovao argentinski igrač Havijer Zaneti, a selekori dve ekipe bili su trener reprezentacije Argentine Gerardo Tata Martino i trener Arsenala Arsen Venger.\nNa meču se uživalo, videli ste potez Bađa na asistenciju Maradone (OVDE), a evo i Ševčenkove Panenke.


[VIDEO] Borko Stefanović: Opozicija saglasna da neće na fingirane izbore – На вези\nBorko Stefanović, jedan od lidera Saveza za Srbiju, izjavio je za N1 da očekuje da će predsednik Srbije Aleksandar Vučić “raspisati fingirane izbore”, na kojima opozicija neće učestvovati. Time će, kako kaže, režim izgubiti legitimitet, a opozicija će nastavati sa pritiskom dok nosioci vlasti ne podnesu ostavke i ne budu raspisani fer izbori.\n“Polazne osnove su jasne, nema preteranih razmimoilaženja. Prva stavka je da za opoziciju trenutno ne postoje izbori. Neću da koristim reč bojkot, jer bojkot nije cilj, već eventualno sredstvo. Kada se ispune uslovi za fer i slobodne izbore, ići ćemo svi zajedno na listi. I treća stavka je prelazna vlada stručnjaka, koja bi bila oročena recimo na godinu dana, i koja bi imala zadatak da ispuni veoma važne stavke, da suštinski menja sistem”, objasnio je on.\nStefanović je dodao i da je, imajući u vidu situaciju u zemlji, rok za izradu tog dokumenta bio juče, ali obećava da će opozicija učiniti sve da se do zajedničke platforme doće što pre, ali da ona mora biti kvalitetna i sadržajno precizna kako bi se tačno znalo šta se od koga očekuje.\n“Nije nama cilj da promenimo SNS, pa dođu neki drugi ljudi i počnu da rade isto. U zemlji u kojoj skoro ništa ne valja ni u jednoj oblasti, sve mora dubinski da se menja”, istakao je predsednik Levice Srbije.\nDo formiranja jedne takve vlade, po svemu sudeći, proći će izvesno vreme, budući da Stefanović očekuje da će predsednik Srbije Aleksandar Vučić raspisati “fingirane, lažne izbore” na kojima opozicija neće učestvovati.\n“Pa ćete onda ići u Davos i Berlin, pa im tamo objasnite kako su vam opozicija Čeda, Čanak i ko se već usudi da napravi takvo političko samoubistvo. Taj koji izađe i učestvuje na tim cirkuskim izborima, svoju političku karijeru je završio”, ocenio je Stefanović.\nA, kada pola naroda Srbije odluči da se izbori nisu dogodili, vlast gubi legitimitet i postaje uzurpatorska, ističe gost Dana uživo. Opozicija će, kako kaže, posle toga nastaviti sa vaninstitucionalnim pritiskom dok režim ne švati da nema podršku i dok nosioci vlasti ne podnesu ostavke, nakon čega bi se išlo na izbore pod fer uslovima.\nGovoreći o protestima “1 od 5 miliona” koji se već nedeljama održavaju širom Srbije, Stefanović je rekao da je veliki uspeh što su se građani ideološki ujedinili, a pomirio ih je, kako kaže, Aleksandar Vučić.\n“Kada za naprednjačku šipku ili bokser kojim su nas napali u Kruševcu, nema razlike između mene, Boška Obradovića, Dragana Đilasa ili braće Trifunović, ili bilo kog građanina, onda ne treba ni među nama razlike da postoje dok ne pošaljemo štetočine na smetlište istorije”, poručio je on.\n“(Zamenik gradonačelnika Goran) Vesić hoće incident, on moli da ga Boris Tadić udari, ali on neće da ga udari. Takav RTS treba bojkotovati (…) Što je više Vesića i bahatog laganja, izaći će više ljudi na ulice”, smatra lider Levice Srbije.\nOva vest [VIDEO] Borko Stefanović: Opozicija saglasna da neće na fingirane izbore je objavljena na Savez za Srbiju.\n← [VIDEO] Predsednik Demokratske stranke @ZoranLutovac u emisiji TV Naša https://youtu.be/UUMYwtznI50\nПриштина: Следећи састанак у Бриселу само о признању Косова →


Pojedinim ministrima manji budžet, više novca za Zoru Vidović, Šeranića, Đokića…\nPojedini ministri u Vladi Srpske dobili su manje novca kojim mogu da raspolažu u idućoj godini, u odnosu na ovu godinu.\nTako je budžet „skresan“ ministrima Draganu Lukaču, Nataliji Trivić, Antonu Kasipoviću, Suzani Gašić, Dušku Milunoviću i Sonji Davidović.\nS druge strane, više novca imaće na raspolaganju Zora Vidović, Srđan Rajčević, Alen Šeranić, Petar Đokić, Boris Pašalić, Vjekoslav Petričević i Srebrenka Golić. Ostali ministri dobili su približno isti iznos novca u Prijedlogu budžeta RS za 2022. godinu.\nVlada RS: Grantovi značajno smanjeni\nBudžet za funkcionisanje Vlade Republike Srpske, na čelu sa Radovanom Viškovićem, povećan je sa ovogodišnjih 15,6 miliona na 17,9 miliona KM.\nPovećana su izdvajanja za lična primanja zaposlenih, rashodi po osnovu korišćenja roba i usluga među kojima i putovanja, stručne usluge IT, Vladine informativne kampanje, reprezentacija. Odvojena su sredstva od 1,5 miliona za uspostavljanje Republičke direkcije za investicije.\nSubvencije su ostale iste i iznose 4,8 miliona i biće dodijeljene javnim medijima, kao i doznake na ime socijalne zaštite koje se isplaćuju građanima i koje su bile i ostale na nivou 200.000 KM.\nGrantovi su značajno smanjeni, sa 642.300 KM na svega 17.000 KM i većinom se odnose na neprofitne orgnizacije.\nIzdaci za nabavku opreme i postrojenja „skočili“ su sa 75.000 na 800.000 KM.\nManje novca za MUP Srpske\nBudžet MUP-a Srpske, na čijem je čelu Dragan Lukač, smanjen je sa 237,6 na 235 miliona maraka.\nTekući rashodi u MUP-u su povećani sa 206 na 218,9 miliona KM, najviše na poziciji rashoda za lična primanja zaposlenih (sa 193,8 na 206,2 miliona KM).\nŠto se tiče smanjenja, najviše su smanjeni izdaci za nefinansijsku imovinu, sa 27,8 na 12,3 miliona. U ovim izdacima najviše je „pala“ stavka za zalihe materijala, robe i sitnog inventara, sa 13 miliona na 313.000 KM.\nTrivićevoj smanjena sredstva za stručne usluge\nBudžet Ministarstva prosvjete i kulture, kojim rukovodi Natalija Trivić, na raspolaganju će u idućoj godini biti 3,4 miliona manje nego u ovoj godini. Budžet tog ministarstva je smanjen sa 14,2 na 10,8 miliona KM.\nIako su rashodi za lična primanja rasli sa 2,5 na 2,7 miliona, troškovi za robe i usluge su pali sa 2,9 na 1,5 miliona. Trivićeva i zaposleni u resoru prosvjete i kulture imaće manje novca da troše za stručne usluge za koje je ove godine odvojeno 2,4 miliona, a u idućoj će imati jedan milion maraka.\nŠto se tiče grantova, u idućoj godini nema predviđenih sredstava za razvoj filma, na toj poziciji je nula, dok je u ovoj godini iznosila 700.000 KM. Povećan je grant za udruženja od javnog interesa sa 31.000 na 100.000 KM.\nTransferi za ustanove kulture su skoro uduplani, kao i za predškolsko vaspitanje i obrazovanje.\nVidovićeva sebi povećala sredstva\nMinistarstvu finansija u idućoj godini će biti povećan budžet za oko 2,6 miliona maraka, sa 9,5 na 12,1 milion maraka.\nU tekućim rashodina kod Zore Vidović jedino su grantovi, koji su ove godine bili 100.000 KM, u idućoj godini ukinuti. Iznos za lična primanja zaposlenih je povećan sa šest na 6,2 miliona, troškovi za robe i usluge su na skoro istom nivou.\nOno što je značajno „raslo“ su izdaci za nabavku postrojenja i opreme koji su sa 315.000 KM povećani na oko milion maraka, te su izdaci za nematerijalnu proizvedenu imovinu, koji ove godine nisu bili predviđeni, u idućoj godini planirani u iznosu od 1,5 miliona KM.\nKasipoviću značajno „srezan“ budžet\nMinistarstvu pravde, na čelu sa Antonom Kasipovićem, pretrpjelo je jedan od najvećih rezova, odnosno budžet kojim raspolaže je sa 4,4 miliona smanjen na 1,7 miliona KM.\nNaime, Kasipović je u ovoj godini na stavci „ostali nepomenuti rashodi“ imao čak 2,7 miliona, dok mu je u idućoj godni na toj poziciji nula.\nRashodi za lična primanja u Ministarstvu pravde su povećana sa 1,2 na 1,3 miliona.\nRajčeviću milion više\nBudžet Ministarstva za naučnotehnološki razvoj, visoko obrazovanje i informaciono društvo, kojim rukovodi Srđan Rajčević, sredstva su povećana sa 14,6 na 15,6 miliona KM.\nRashodi za lična primanja povećana su kao i kod ostalih ministarstava, ali i rashodi za robe i usluge među kojima i putovanja i stručne usluge.\nGrant je povećan za promociju nauke, ali smanjen za studentske organizacije. Stipendije su povećane sa dva na 2,1 milion, ali su ukinute doznake za studente deficitarnih zanimanja.\nŠeraniću više za transfere fondovima\nBudžet Ministarstvu zdravlja i socijalne zaštite povećan je sa ovogodišnjih 307,9 miliona na 387 miliona u idućoj godini, a što se najvišim dijelom odnosi na povećanje transfera Fondu zdravstvenog osiguranja sa 106,5 na 186,7 miliona KM.\nI transfer Fondu dječije zaštite povećan je sa 30,8 na 37 miliona KM.\nĐokić će imati više za plate, putovanja, opremu…\nMinistarstvo energetike i rudarstva i ministar Petar Đokić imaće u idućoj godini takođe više novca na raspolaganju, nego u ovoj godini, odnosno budžet za taj resor je povećan sa 3,7 na pet miliona maraka.\nĐokić će više imati za plate, putovanja, postrojenja i opremu…\nGrantovi za privredu su povećani sa 950.000 KM na dva miliona KM.\nPašalić povećava sufinansiranje projekata\nMinistarstvo poljoprivrede, šumarstva i vodoprivrede imaće 31,7 miliona maraka u idućoj godini što je povećanje u odnosu na ovu godinu kada su imali 27,7 miliona KM.\nMinistar Boris Pašalić za stručne usluge imaće gotovo duplo više nego ove godine, odnosno ta stavka je povećana sa 84.000 na 150.000 KM.\nZnačajno su smanjene subvencije u oblasti šumarstva i to sa 8,3 na četiri miliona maraka, dok su za oblast veterinarstva povećane sa 100 na 300 hiljada KM.\nPovećano je sufinansiranje projekata finasiranih iz međunarodnih i nefinansijskih institucija sa 400.000 na osam miliona KM.\nMinistarstvo privrede i preduzetništva sa 19,2 miliona u ovoj dobija 21,1 milion maraka koje će trošiti u idućoj godini.\nMinistar Vjekoslav Petričević imaće manje za subvencije na ime podsticaja za povećanje plate radnika koje su smanjene sa osam na tri miliona maraka.\nS druge strane, povećana je podrška razvoju privrede i poboljšanja efikasnosti poslovanja i uvođenja novih tehnologija sa sedam na 15 miliona maraka.\nZa Gašićevu manje, za Golićevu više\nMinistrica trgovine i turizma Suzana Gašić imaće 868.800 KM manje na raspolaganju nego u ovoj godini jer joj je budžet sa sedam smanjen na 6,19 milion.\nS druge strane, za skoro isti iznos (803.500 KM) povećan je budžet Ministarstva za prostorno uređenje, građevinarstvo i ekologiju kojim rukovodi Srebrenka Golić, a razlog je u najvećem dijelu sufinansiranje međunarodnih projekata.\nResoru za rad i boračke kategorije smanjenje od skoro 10 miliona\nMinistarstvu rada i boračko-invalidske zaštite, kojim rukovodi Duško Milunović, smanjen je budžet sa 291,5 na 281,8 miliona maraka.\nTekuće pomoći penzionerima od 18,9 miliona u ovoj godini nisu planirane u idućoj godini, ali je uvedena stavka doznake za nezaposlene demobilisanje borce u iznosu od 5,8 miliona KM. Povećani su i transferi za zapošljavanje i zdravstveno osiguranje.\nBudžet Ministarstva porodice, omladine i sporta i Sonji Davidović smanjen je sa 11 na 9,7 miliona KM. Grantovi sportskim organizacijama su smanjeni sa 1,4 miliona na 800.000 KM, a grant za vrhunski sport sa 1,7 miliona na 578.200 KM.\nZa razliku od ostalih ministarstava, na kraju tabele Ministarstva porodice, omladine i sporta dodata je stavka budžetska rezerva koja je povećana sa 3,2 na 10,4 miliona KM, bez posebnih pojašnjenja. Podsjećamo, srpski član Predsjedništva BiH Milorad Dodik rekao je, govoreći o tome gdje je novac za nadležnosti koje planira da vrati sa nivoa BiH na RS, da će sve to pratiti rebalans i budžetska rezerva u budžetu RS.\nNa skoro istom nivou ili sa manjim povećanjem ili smanjenjem u odnosu na ovu godinu ostali su budžeti Ministarstva uprave i lokalne samouprave, Ministarstva saobraćaja i veza i Ministarstva za evropske integracije i međunarodnu saradnju u Vladi RS.\nNEWER POSTGradonačelnik pozvao rukovodsto Srpske na sastanak\nOLDER POSTKad mrtvaci glasaju: CIK se sprema da spriječi izborne krađe, za ostalo je kasno


Kako je nastao najpoznatiji losion na svetu – losion P 50? - Sumedija\nPosted on април 19, 2021 април 19, 2021 by Urednik\nUkoliko ste prethodnih meseci skrolovali po internetu, društvenim mrežama, nemoguće je bilo da vam promakne da negde ne vidite da je napisano P50 ili sa neko deli svoje utiske i svoja oduševljenja o losionu P50, koji osim oduševljenja, ima i jako zanimljiv naziv, sasvim neobičan od drugih koji su dostupni na tržištu. Međutim, iako se na našim prostorima u javnosti za njega saznalo u poslednjih nekoliko godina, ovaj losion je svetu poznat već oko 40 godina, od kada ujedno traje ogromna pomama za njim. Biologique Recherche, kao kompanija koja stoji iza njega, zapravo je mlađa od samog losiona, jer je on učinio da kompanija i brend nastanu.\nKako su nastali losion P50 i Biologique Recherche?\nPre oko 40 godina, bračni par Ivan i Žoset Aluš, pokrenuli su jednu laboratoriju za istraživanja i razvoj kozmetičkih proizvoda. Njihova namera je bilo da kroz ispitivanja i istraživanja oforme kozmetiku za profesionalnu upotrebu namenjenu svima onima koji su deo beauty industrije, ali koji nisu bili zadovoljni samom ponudom koja je na tržištu postojala. Na taj način, Ivan Aluš je došao do formulacije losiona P50, dok je njegova žena razvija tehniku njegovog korišćenja. Osim što je započela korišćenje, delila ga je svojim klijentima i prijateljima, a već prvi rezultati su pokazali da od samog losiona nastaje ozbiljan brend kojem će se verovati, a što je dokazao postojeći na tržištu svih ovih godina u istoj formulaciji i sa istim načinom primene.\nLosion P50 svoje ime dobio je od engleske reči peeling i broja 50 koji označava potrebno vreme za proces obnove kože, čemu je zapravo i namenjen. Velika podrška i obožavanje od strane prvih korisnika, učinili su da Ivan i Žozet 1977. godine osnuju firmu pod imenom Biologique Recherche koja je danas dostigla svetsku slavu kao što je to postigao mali broj onih koji pripadaju kozmetičkoj industriji. Od nastanka pa do danas niko nije uspeo ni da prekopira , što samo potvrđuje vrhunski kvalitet ovog proizvoda. Biologique Recherche je od tada postao vodeći u svom poslu, što ga je održalo i u daljim decenijama.\nPorodični posao, kompaniju Biologique Recherche, danas vodi dr Filip Aluš, sin Ivana i Žozet, koji je stekao znanje i diplomu iz oblasti interne medicine, pa je stečena znanja usmerio na holistički pristup u nezi kože. Poslednjih 20 godina, otkad je dr Filip na čelu kompanije, ona beleži velike uspehe, koji su zasnovani kako na kliničkom pristupu u nezi kože, tako i u okviru striktnih pravila kod odabira sirovina za proizvodnju, jer se koriste čisti, gotovo sirovi sastojci za samu proizvodnju. Osim toga, Biologique Recherche je razvio posebne tehnike primene, načine i metode rada tokom tretmana, koji su učinili da oni budu još delotvorniji i voljeniji kod klijenata, ali poput formulacije losiona P50, tako se ni početak tretmana nije promenio, a to je upravo njegovo korišćenje. Danas je Biologique Recherche dostupan u preko 70 zemalja sveta, a salon koji se kod nas može pohvaliti saradnjom sa ovim brendom jeste Elegance Beauty Spa koji se nalazi u sklopu Beograda na vodi.


Vesti – Страна 4 – Vaterpolo klub Partizan – Sportski Centar Banjica\nVK Partizan Vesti\nNovi Sportski direktor – Denis Šefik\nVaterpolo klub Partizan sa zadovoljstvom obaveštava javnost da je postigao dogovor sa legendarnim golmanom Denisom Šefikom, koji će od danas obavljati dužnosti kao Sportski direktor Kluba.\nPartizan se kao prvi plasirao u polufinale Kupa Srbije za 2004. godište!\nNa Sportskom centru Banjica je odigran Kvalifikacioni turnir za polufinale Kupa Srbije za 2004. godište i mlađe. Partizanovi dečaci su, pod vođstvom trenera Aleksandra Nikolića, u jakom ritmu odigrali ceo turnir i kao prvi se plasirali u konkurencija momaka iz…\nPartizan I pobednik Trofeja Beograda!\nTrofej Beograda, takmičenje koje se tradicionalno održava u organizaciji Vaterpolo saveza Beograda, a pod pokroviteljstvom gradskog Sekretarijata za sport i omladinu, odigran je u bazenu SC “Pinki”. Učestvovali su dečaci rođeni 2008. godine i mlađi i ekipa Partizana I je u…\nVK Partizan obaveštava javnost da je na vanrednoj sednici Skupštine kluba, održanoj 02.12.2019. u 18h u prostorijama Kluba sportista JSD Partizan u Humskoj 1, kojoj je prisustvovalo 22 od 38 članova Skupštine smenjen Predsednik Skupštine gospodin Zoran Avramović, Predsednik Kluba…\nPredsednik Skupštine Zoran Avramović e-mejlom poslao Predlog konačnog Dnevnog reda za Vanrednu sednicu Skupštine VK Partizan\nU skladu sa odredbama i članovima Statuta VK Partizan, obaveza je da se tri dana pre održavanja Skupštine objavi definitivni Dnevni red. Objavljeni dnevni red je predložio Predsednik Skupštine Zoran Avramović u emailu koji je poslao u klub, bez potpisa…


Cvijanović: Odluka DNS-a ne može da poremeti izborni proces - Top Portal\nNaslovnica Vijesti BiH Cvijanović: Odluka DNS-a ne može da poremeti izborni proces\n18. октобра 2020. 12:44\n„Svako ima pravo na svoje mišljenje, ali nemate pravo da budete neiskreni, da lijepite etikete i da govorite da vam je neko razvalio političku partiju. Političke partije se čuvaju tako što imaju adekvatno rukovodstvo i strukturu. Ne može vam niko razvaliti partiju, ako vi znate njom da upravljate“, poručila je Cvijanovićeva.\nCvijanovićeva je istakla da vladajuća koalicija nastavlja da funkcioniše. „Naravno, govorim o svima onima koji žele da budu u koaliciji, njih je već mnogo i očekujemo dobre izborne rezultate i saradnju koja će biti jača na lokalnom i na republičkom nivou, te na nivou BiH“, dodala je Cvijanovićeva.\nPrethodni članakMladić poginuo u nesreći kod Srpca\nNaredni članakU BiH 556 novozaraženih koronavirusom, tri osobe preminule


Anketa EIB: Čega su ljudi spremni da se odreknu da bi doprineli borbi protiv klimatskih promena | Novinska agencija Beta\nZELENA-SRBIJA | 18.01.2021 18:30 > 18.01 18:30\nAnketa EIB: Čega su ljudi spremni da se odreknu da bi doprineli borbi protiv klimatskih promena\nAnketa o klimatskim promenama koju je sprovela Evropska investiciona banka (EIB) pokazala je da je svega 10 odsto Kineza i 19 odsto Evropljana spremno da radikalno promeni životne navike u borbi protiv klimatskih promena, dok bi 27 odsto Amerikanaca to učinilo.\nEvropljanima bi bilo lakše da se odreknu avio usluga (40 odsto u poredjenju sa 43 odsto koliko je zabeleženo u Kini i 38 odsto u SAD), nego da prestanu da jedu meso, kupuju novu odeću, voze automobil ili koriste usluge video prenosa.\nEIB je istraživala stavove ljudi iz EU, SAD i Kine o klimatskim promenama, čega su spremi da se odreknu zarad očuvanja životne sredine i na koji način pandemija covidom-19 utiče na promenu načina putovanja i navika.\nKako je saopštila EIB, 39 odsto Evropljana i 38 odsto Amerikanaca izjavilo je da bi im najteže bilo da se odreknu svog auta.\nTakodje, 72 odsto Evropljana smatra da njihovo ponašanje može da doprinese smanjenju negativnih posledica klimatskih promena.\nDa je mala verovatnoća da će u narednom periodu koristiti javni transport zbog brige oko zaražavanja covidom-19 izjasnilo se 75 odsto Amerikanaca, 71 odsto Kineza i 67 odsto Evropljana.\nKada je u pitanju avio transport, 37 odsto je za odmor u svojoj ili obližnjoj zemlji kako bi smanjili emisiju štetnih gasova koja nastaje kod dalekih putovanja.\nOko petine i Kineza i Evropljana i Amerikanaca je reklo da će i u narednim godinama izbegavati putovanja avionom zbog zagadjenja životne sredine.\nZa odmor u svojoj ili obližnjoj zemlji kako bi smanjili emisiju štetnih gasova koja nastaje kod dalekih putovanja izjasnilo se 42 odsto Evropljana, dok je 29 odsto njih u poredjenju sa 29 odsto Kineza i 35 odsto Amerikanaca) izjavilo da će nastaviti da putuje avionom kao i pre pojave pandemije.\nVećina ispitanika (79 odsto Kineza, 67 odsto Amerikanaca i 58 odsto Evropljana) reklo je da ih više brine zaražavanje covidom-19, nego njihov dugoročni uticaj na klimatske promene.\nIpak, većina veruje da njihovo ponašanje može da pomogne usporavanju klimatskih problema, pogotovo mladji ispitanici u odnosu na starije stanovnike Evrope i SAD-a, dok ta razlika nije zabeležena u Kini.\nPotpredsednik EIB-a Ambroise Fayolle izjavio je da će period posle završetka pandemije covida-19 biti prilika da se napravi zaokret ka nisko-ugljeničnoj ekonomiji koja ne ugrožava životnu sredinu.\n"Zeleni oporavak bi mogao da nam pomogne da dostignemo ciljeve u smanjenju emisije gasova staklene bašte koji se očekuju do 2030. godine. Ljudi širom sveta svesni su da mogu da doprinesu promenom svog ponašanja. Kao klimatska banka Evropske unije, naša uloga u EIB-u je da ubrzamo zelenu tranziciju kroz finansiranje čiste energije, održivog transporta i inovacija koje će omogućiti ljudima da promene svoje navike kako bismo se izborili sa klimatskim promenama", ocenio je on.\nU akciji Zasadi drvo posadjeno 140.000 sadnica i prikupljena 1,5 tona ...\nEK predlaže strategiju za prilagodjavanje klimatskim promenama\nNa Halkidikiju desetine flaminga uginule od trovanja olovom iz sačme ...\nEtna više od nedelju dana redovno izbacuje lavu\nMajonez lek za kornjače ugrožene izlivanjem nafte kraj obale Izraela\nMakron za imenovanje izaslanika za klimatsku bezbednost


Farmaceutski gigant Novaritis kažnjen za korupciju i mito: Podmićivali lekare, bolnice, klinike - Politički.rs\nFarmaceutski gigant Novaritis kažnjen za korupciju i mito: Podmićivali lekare, bolnice, klinike\nVašington — Svetski farmaceutski gigant, kompanija Novartis, kažnjena je za korupciju i podmićivanje lekara, bolnica i klinika u Grčkoj i Vijetnamu.\nCilj je bio da pacijentima prepisuju njene lekove i koriste njenu hirušku opremu, izvestio je Rojters.\nAmeričko ministarstvo pravde danas je saopštilo da je kompanija Novartis Grčka pristala na nagodbu koja predviđa kaznu od 225 miliona dolara.\nFarmaceutski gigant Novaritis kažnjen za korupciju\nOsim toga, kompanija je obavezna da plati dodatnih 112,8 miliona dolara na ime poravnanja troškova građanskih parnica, plus 8,9 miliona dolara na ime krivične kazne.\nIz kompanije je saopšteno između ostalog i da “Novartis izražava zadovoljstvo zbog postignutog sporazuma”.\nKompaniji će tek biti suđeno u Americi za podmićivanje lekara s ciljem da se motivišu da prepisuju pacijentima njene lekove.\nIFIMES: Steže se obruč oko Mila Đukanovića\nAdvokat: Miša Banana je prevozio žito a ne kokain, poznaje i Dačića i Darka Šarića\nIn: HRONIKA, SVET\nTagged: FARMACEUTSKA INDUSTRIJA, KORUPCIJA, LEKOVI, MITO, NOVARITIS


Banjac: Bolje TSC nego neki veliki klub gde ne bih imao minutažu | Novosti.RS\npetak, 03. 07. 2020. u 16:12\nMihajlo Banjac foto: Instagram/TSC\nNovi fudbaler TSC Mihajlo Banjac izjavio je da je taj klub izabrao zbog šanse koju mu pruža da igra i da se razvija.\n- Shvatio sam da mi je sigurnije da dođem u TSC, gde me cene i traže, nego da odem negde u neki veliki klub i da nemam minutažu - rekao je Banjac i dodao da je njegova prirodna pozicija polu-špic, ali da mu nije strano da igra ni na mestu zadnjeg veznog igrača ili desnog krila.\n- Na šefu je da odluči gde najbolje mogu da se uklopim i na kojoj poziciji mogu da pružim maksimum za našu ekipu.\nTrener TSC-a Zoltan Sabo složio se sa svojim novim igračem da ima dovoljno vremena za pripreme za novu sezonu Superlige koja će početi 1. avgusta.\n- Ova korona je sve izmenila, pa smo imali malu pauzu, od svega jedne nedelje, ali možda to i prija, brzo smo se vratili svojim obavezama, nismo izgubili puno, nastavili smo tamo gde smo stali, a svi znaju da smo bili uspešni, da smo igrali dobro.


Radio-televizija Srbija (RTS) i Radio-televizija Vojvodina (RTV) već tri meseca rade bez upravnog odbora.\nKako saznaje dnevni list Danas, sednica saveta Regulatornog tela za elektronske medije (REM) zakazana je za sutra, a na dnevnom redu se očekuje izbor članova upravnih odbora javnih servisa, republičkog i pokrajinskog.\nMedjutim, kako je navedeno, “moguće je” da ni na sutrašnjoj sednici RTS i RTV ne dobiju nove upravne odbore, jer je ta odluka već tri puta bila odlagana zbog nedostatka kvoruma, a za izbor je potrebna dvotrećinska većina članova REM-a.\n“Sa ovolikim zakašnjenjem izbora, marginalizuje se organ upravljanja i pokazuje da se programska koncepcija javnih medijskih servisa može kreirati i van upravnih odbora”, rekla je za današnje izdanje lista Danas, članica Saveta REM Judita Popović.\nUdruženje novinara Srbije i Strukovni sindikat Radio-televizije Srbije zatražili su od REM-a da “hitno” imenuje nove članove, jer se “odugovlačenjem narušava integritet i funkcionisanje oba javna medijska servisa”.\nZa mesto u upravnom odboru RTS prijavilo se 46 kandidata, a za upravni odbor RTV – 16.


Bajden optužio Rusiju da se već meša u naredne izbore u SAD - Svet - Dnevni list Danas\nPočetna » Svet » Bajden optužio Rusiju da se već meša u naredne izbore u SAD\nRusija se već meša u američke izbore na sredini predsedničkog mandata, koji se održavaju naredne godine, rekao je predsednik SAD Džo Bajden u govoru u Kancelariji direktora nacionalne obaveštajne službe (ODNI).\nPozivajući se na tajni brifing koji je za njega pripremila obaveštajna zajednica, Bajden je rekao: „Pogledajte šta Rusija već radi oko izbora i dezinformacija 2022“, prenosi Glas Amerike (VOA).\nTakve akcije Moskve predstavljaju „čisto kršenje našeg suvereniteta“, rekao je predsednik pred oko 120 predstavnika američke obaveštajne zajednice koji su se okupili u severnoj Virdžiniji u sedištu ODNI.\nRuski predsednik Vladimir Putin bio je Bajdenu, čini se, puno puta na pameti dok je govorio pred ljudima iz obaveštane zajednice.\nPutin ima „nuklearno oružje, naftne bušotine i ništa drugo“, rekao je Bajden, dodajući da ruski lider zna da je ekonomski u stvarnim problemima, „što ga čini još opasnijim“, navodi VOA.\nBajden je takođe pohvalio američku obaveštajnu zajednicu zbog superiornosti nad kolegama u Moskvi.\nPutin „zna da ste bolji od njegovog tima i to mu pakleno smeta“, poručio je Biden predstavnicima američke obaveštajne zajednice.\nDžozef BajdenGlas AmerikeIzbori u AmericiODNIRusijaSADVašington


Kesić: Sednica NSRS prvi korak ka mogućem dogovoru u BiH\nSednica Narodne skupštine Republike Srpske (NSRS) prvi je korak ka ukidanju nelegalnih odluka visokih predstavnika i vraćanju nadležnosti koje pripadaju ovom entitetu po Dejtonskom sprazumu, izjavio je politički analitičar Obrad Kesić.\nSednica je najavljena za sutra, a Kesić, u izjavi za Tanjug ističe da će na njoj biti povučen prvi potez ka mogućem dogovoru u Bosni i Hercegovini, na osnovu koga će se graditi visokodecentralizovana država, čiji je temelj Dejtonski >> Pročitaj celu vest na sajtu Radio Televizija Vojvodine << sporazum.\nPrecizira da se pod visokodecentralizovanom državom podrazumeva da dva entiteta i deset kantona u Federaciji BiH imaju široke nadležnosti i autoritet, te predstavljaju ključne faktore za funkcionisanje zajedničke države.\nKesić ne isključuje pritiske međunarodne zajednice i stranaca u BiH, koji će videti ovo kao udar prema svemu onome što su oni radili od potpisivanja Dejtonskog sporazuma, koji je, podseća, naglo izmenjen na štetu jednog potpisnika - Republike Srpske.\nGrađani Republike Srpske su, ističe, svesni da su stranci i političko Sarajevo faktori koji su Srpsku uveli u ovu krizu iz koje se neće izvući ukoliko prihvati status kvo, čekajući nove odluke, koje će je samo polako i postepeno izbrisati.\nGovoreći o političkim stavovima srpskog člana Predsedništva BiH Milorada Dodika o aktuelnoj krizi, Kesić kaže da se tu na radi o politici pojedinca, već o politici Republike Srpske, koju Dodik predvodi kao čovek koji ima najveći autoritet i koji je imao najveći broj glasova, te samim tim ima i najveći legitimitet da govori u ime Srpske.\n"Ova politika će opstati nevezano za to šta se bude preduzelo protiv srpskog člana predsedništva Bosne i Hercegovine i nije vezana za sudbinu pojedinca", uveren je Kesić koji napominje da postoje oni koji žele da preokrenu činjenice i kažu da je Dodik izazvao ovu krizu.\nNapominje da je poznato da se protiv ukidanja Srpske radi godinama i da to nije vezano za bilo kog političara.\nSvi pritisci od strane međunarodne zajednice i političkog Sarajeva, rekao je, sprovode se ciljano da bi se entiteti neformalno izbrisali i da bi se izmenio Dejtonski sporazum.\nOcenio je da je ono što Dodik u ovom trenutku radi nužno za odbranu Republike Srpske, te da će zato ta politika opstati i ne samo da će opstati, već će, ističe, ući u novu fazu, tim pre, što je i položaj Hrvata u BiH neravnopravan i već duže vreme nema pravo da bira svog predstavnika koji bi legitimno predstavljao hrvatski narod u, na primer, Predsedništvu BiH.\nKesić za aktuelnu krizu u BiH kaže da je višeslojna i da, ukoliko se ne postignu dogovori oko zajedničke države, jedino rešenje je, navodi, miran razlaz.\nNa pitanje da li je Republika Srpska u opasnosti, Kesić kaže da opasnost na ovoj teritoriji traje već 26 godina od kada je počelo "ukidanje entiteta".\nOni koji tvrde da bi problem bio rešen, a pretnje prestale, ako bi Srpska popustila i poslušala međunarodnu zajednicu, greše i varaju građane Srpske.\nStava je da je sada ključni momenat da se Srpska izbori za svoja prava, jer se sada nalazi u poziciji snage i ima podršku od nekih članica EU, Rusije, Kine i Srbije.\nNa pitanje da komentariše ocene da može doći do ratnog stanja u BiH, Kesić je rekao da pretnje ratom dolaze isključivo od predstavnika probosanskih stranaka i političara i da niko iz Republike Srpske i Hrvatske ne preti napadom.\nPretnje ratom, kazao je, dolaze samo od Bošnjaka, koji kažu da, "ako pokušate da nas uvedete u okvire Dejtona, nastaće rat".\nOni nemaju volje za pregovore, rekao je i dodao da se Bošnjaci nadaju da će im međunarodna zajednica kroz sankcije i pretnje pokloniti jednu visoko decentralizovanu državu, kaže Kesić i ističe da zna da se to neće desiti, jer su danas okolnosti drugačije.\nPovodom približavanja godišnjice od potpisivanja Dejtonskog sporazuma, 14. decembra, Kesić je rekao da je BiH daleko od izvornog Dejtonskog sporazuma i da, ako ne bude vraćena na taj temelj, perspektive za Republiku Srpsku u okviru BiH nema, jer, kako kaže, neće prihvatiti neravnopravnost, ali je spremna na svaki oblik pregovora.


Dačić: Jako lobiranje Kosova za Interpol, ali neće biti član | N1 Srbija\nDačić: Već deset godina govore da moramo, ne moramo ništa\n27.10.2018. |08.37 |\nMinistar spoljnih poslova Srbije Ivica Dačić izjavio je da su zemlje članice Interpola suočene sa velikim lobiranjem kosovskih predstavnika da Kosovo postane član te organizacije, ali je ocenio da se to neće dogoditi na sednici Interpola koja je zakazana za novembar u Dubaiju.\n"Siguran sam da među onima kojima će dati pare, pošto je tajno glasanje, biće i onih kojima će džabe dati pare, jer će biti protiv", zaključio je Dačić.\nDačić je izjavio je danas da je Kina predložila da 14. novembra situacija na Kosovu bude na dnevnom redu sednice Saveta bezbednosti UN.\nDanas, sutra, u ponedeljak biće definitivno predstavljen dnevni red, rekao je Dačić novinarima u Skupštini Srbije.\nOn je rekao da je velika verovatnoća da će ta sednica biti održana 14. novembra, osim ukoliko Velika Britanija ili neka druga zapadna zemlja ne zatraži glasanje i na tom glasanju dobije većinu glasova.\nO ideji razgraničenja nikada nije raspravljano zbog sukoba Tačija i Haradinaja\nDačić je izjavio i da se o ideji razgraničenja na Kosovu i Metohiji nikada nije raspravljalo zbog sukoba kosovskog predsednika i premijera Hašima Tačija i Ramuša Haradinaja.\nOn je taj sukob ocenio kao "pozorište u kući" koje traje od potpisivanja Briselskog sporazuma 2013. godine.\nDačić je za televiziju Prva rekao da se "dosta digla prašina" o predloženom razgraničenju.\n"To je samo jedna ideja. O njoj se nikada nisu ni vodili razgovori, pre svega jer postoji pozorište u kući u Prištini vezano za to da jedan prihvata, a drugi kao ne prihvata, i to je tako već pet godina, koliko je prošlo od Briselskog sporazuma i onda se uvek kaže da je u pitanju složena politička situacija", izjavio je Dačić.\nDačić je ocenio da je "Nemačka usamljena" u svom stavu da nema rasprave o statusu Kosova, jer je na međunarodnoj sceni došlo do promene, pa tako "SAD, EU, Francuska i Rusija i druge značajne države Evrope podržavaju ideju da se dijalogom dođe do trajnog rešenja na principima prihvatljvim za Beograd i Prištinu".\n"Oni već 10 godina pričaju da nešto moramo. Mi ništa ne moramo, na nama je da donesemo odluku, a pre svega ta odluka mora da se temelji na našim državnim i nacionalnim interesima", kazao je Dačić.\nPo njegovim rečima, to što je Srbija opredeljena za evropske integracije, ne znači da zbog njih treba da "narušimo državni i nacionalni interes".\n"Nadamo se da će dijalog dovesti do pozitivnog rezultata, ali ako ne dovede do njega Srbija svakako neće priznati jednostrane akte Prištine i to svima treba da bude jasno", kazao je Dačić.\nOn je kazao da ne zna šta će predsednik Kosova Hašim Tači obeležavati 11. novembra u Parizu, jer, kako je rekao, "to je za njega dan žalosti, jer su oni izgubili u Prvom svetskom ratu".\n"Još nisam video da na proslavu Dana pobede zovu zemlje koje su izgubile. Nisam video da su predsednici Nemačke i Italije na paradi na Crvenom trgu 9. maja", kazao je Dačić i dodao da "zemlje na zapadu ne vode dovoljno računa o tome, a trebalo bi, jer smo se zajedno sa Francuzima borili protiv Albanaca koji su bili na strani Turske, Nemačke".\nDačić je objasnio da to što će predsednik Srbije Aleksandar Vučić i Tači biti na istom događaju ne znači da će razgovarati.\n"Ne verujem da će se tada razgovarati o pitanju Kosova. Ako bude pozvan i Tači, kao što se zna predsednik Vučić je pozvan, verovatno će biti na istom događaju", pojasnio je Dačić.\nOn je potvrdio da će predsednik Francuske Emanuel Makron posetiti Srbiju u prvoj sedmici decembra.\nIvica Dačić interpol Kosovo\nSPS je terao inat svetu,pa smo bombardovani,dokle tako?\nal ti moras da odes!\nNe mora SPS da je u vlasti ali jeste.


Nuland: SAD podržavaju Srbiju na evropskom putu\nPomoćnica američkog državnog sekretara Viktorija Nuland rekla je danas u Beogradu da će SAD uvek podržavati Srbiju na evropskom putu i da cene ulogu Srbije u regionu.\nPremijer Srbije Aleksandar Vučić rekao je da je Nuland razgovarao o političkoj i ekonomskoj saradnji Srbije i SAD, regionalnoj stabilnosti, tehničkoj saradnji dve zemlje i evropskom putu Srbije.\nNuland je kazala da su SAD zadovoljne što da im Srbija bude partner u trenutku kada „nastavlja put reformi, jača vladavinu prava, slobodu medija, poboljšava okruženje za investicije“.\n„Uvek ćemo vas podržati na evropskom putu“, rekla je Nuland na konferenciji za novinare, nakon razgovora sa Vučićem.\nOna je kazala da Srbija doprinosi miru i stabilnosti u svetu i da je važan njen uticaj u regionu.\n„Cenimo ulogu koju Srbija ima u regionu i uopšte u pomirenju u regionu. Zagovornici smo kosovskog i srpskog dijaloga. Vidimo da se dijalog Beograda i Prištine se poboljšava, to je proces koji traje i trajaće“, rekla je Nuland.\nVučić je kazao da je uveren da su politički odnosi Srbije i SAD dobri i dodao da se nada većem broju američkih investitora, zbog čega će Srbija raditi na poboljšanju pravne sigurnosti.\nVučić je zahvalio SAD na podršci koju daje Srbiji na njenom putu ka punopravnom članstvu u EU.\n„Otvaranje poglavlja dugujemo i našim američkim prijateljima koji su nas uvek podržavali“, rekao je Vučić.\nNuland je kazala i da SAD neće terati Srbiju da bira izmedju Rusije i SAD.\n„Imate dugogodišnju saradnju i vaše su veze čvrste i ne vidimo problem da vi možete imati dobar odnos i sa Rusijom i SAD“, rekla je Nuland.\nPomoćnica američkog državnog sekretara zahvalila je Srbiji i premijeru Aleksandru Vučiću zbog pomoći u relociranju dva zarobljenika iz Gvantanama u Srbiju.\n„Zahvaljujem Srbiji i premijeru u ime predsednika SAD Baraka Obame zato što su pomogli u relociranju dva zarobljenika iz Gvantanama i tako nam pomogli, kao još nekoliko zemalja, u naporima i želji da zatvorimo Gvantanamo“, rekla je Nuland u Beograd na zajedničkoj konferenciji s premijerom Vučićem.\nAmeričke vlasti ranije danas su saopštile da su dva pritvorenika iz američkog vojnog zatvora Gvantanamo na Kubi prebačena Srbiju.


Druga liga FBiH – Zapad: Rudar siguran protiv Viteza, Brnjaci ubjedljivi nad Brekovicom\nZavršene su i posljednje tri utakmice 13. kola Druge lige Federacije Bosne i Hercegovine – Zapad. Rudar iz Kamengrada je kod kuće bio siguran nad FK Vitezom dok su Brnjaci na svom stadionu ostvarili ubjedljiv trijumf protiv Brekovice.\nRudar iz Kamengrada je današnjom pobjedom kod kuće nad FK Vitezom nastavio niz pobjeda, ali i borbu sa Iskrom i za prvo mjesto na tabeli.\nDvostruki strijelac za domaću ekipu je bio Emal Hodžić, a Rudar se sa ovim trijumfom približio prvoplasiranoj ekipi Iskre na samo dva boda zaostatka.\nBrnjaci su ubjedljivim rezultatom od 4:1 savladali kući ekipu Brekovica koja se nalazi pri dnu tabele Druge lige Federacije Bosne i Hercegovine – Zapad.\nOva pobjeda je domaćoj ekipi pored tri boda takođe donijela i prekid negativnih rezultata jer su ostvarili prvu trijumfu pet takmičarskih kola.\nU posljednjem preostalom meču Vlašić je bio uspjašan u gostima nad Rudarom iz Han Bile. Naime, oni su domaću ekipu savladali sa rezultatom 2:1 i sva tri boda ponijeli su nazad sa sobom u Turbe.\nKompletni rezultati 13. kola Druge lige Federacije Bosne i Hercegovine – Zapad:\nKompletna tabela nakon 13. kola Druge lige Federacije Bosne i Hercegovine:\nPrethodni članak(VIDEO) Komična scena u Posušju, Musemić ispunio želju jednog od navijača\nNaredni članakKošarkašice Bosne i Hercegovine se okupile u Sarajevu


Trivićeva: Srednjoškolsko obrazovanje mora biti usklađeno sa potrebama tržišta rada – Novosti Plus\nMinistar prosvjete i kulture Republike Srpske Natalija Trivić rekla je da kompletno srednjoškolsko obrazovanje mora biti usklađeno sa potrebama tržišta rada. “Program treba da bude usklađen da bismo obezbijedili radna mjesta za srednjoškolce koje diktira privreda u Srpskoj i osposobili ih za dalje obrazovanje”, rekla je Trivićeva novinarima na Jahorini u pauzi seminara za direktore i pedagoge srednjih škola.\nOna je istakla da je cilj sticanje kompetencija učenika da bi po završetku srednjoškolskog školovanja imali mogućnost zapošljavanja u skladu sa potrebama tržišta rada ili za nastavak visokog obrazovanja.\n“Izmjene zakona o srednjem obrazovanju odnose se na kompletnu standardizaciju, čiji je završetak u toku. Biće obuhvaćena standardna zanimanja i renoviranje nastavnih planova i programa, normiranje časova. Sve treba da bude u skladu sa revizijom zanimanja koju smo uradili. Nekih zanimanja više nema, neka su nova, kombinovana”, navela je Trivićeva.\nOna je naglasila da su se trudili da sa Republičkim pedagoškim zavodom i privredom naprave reviziju zanimanja koja su usklađena sa potrebama tržišta rada.\nTrivićeva je napomenula da tržište rada diktira upisne politike jer resorno ministarstvo ne može preuzeti odgovnost za školovanje đaka koji nakon završetka srednje škole neće imati mogućnost zapošljavanja.\nOna je dodala da su resorno ministarstvo i Republički pedagoški zavod zajedno sa predavačima danas upoznali direktore srednjih škola i pedagoge o tome šta su zadaci u ovoj godini, značajni za inovacije za srednjoškolsko obrazovanje.\n“Upoznati su o proceduri, koja je u toku, donošenja izmjene i dopuna Zakona o srednjoškolskom obrazovanju i vaspitanju, o inovacijama nastavnih planova i programa, o donesenim standardima zanimanja u 54 struke, o stvaranju znanja interaktivnosti u samoj nastavi, kao i o tome kakav menadžment savremena srednja škola danas treba da ima”, dodala je Trivićeva.\nDirektor Republičkog pedagoškog zavoda Predrag Damjanović rekao je da će tokom tradicionalnog seminara direktora i pedagoga srednjih škola danas i sutra biti riječi o vaspitnoj ulozi škole i njenom upravljanju, napomenuvši da poslovi koji su predviđeni reformom obrazovanja i akcionim planom ne mogu biti završeni ukoliko rad škole nije dobro organizovan.\nOn je istakao da je cilj da svako devijantno ponašanje u školama bude suzbijeno na vrijeme i zaštićena bezbjednost učenika.\n“Direktore i pedagode ćemo upoznati i o tome kako organizovati inovativnu nastavu”, dodao je Damjanović.\nPredsjednik Društva pedagoda Republike Srpske Drago Branković rekao je da u Srpskoj ima 400 pedagoga u predškolskom, osnovnom obrazovanju, srednjim školama i drugim ustanovama koje se bave vaspitnim obrazovanjem.\n“U srednjem obrazovanju 60 odsto profesora u toku svog studija nije imalo pedagodiju, psihologiju, a moraju da se bave vaspitanjem maldih. To je tema koju ćemo ozbiljno organizovati”, naglašava Branković.\nDirektor Ekonomske škole Banjaluka Sonja Tomaš Mickin rekla je da je veoma značajno za sve škole u Republici Srpskoj prate četvrtu industrijsku revoluciju, koja podrazumijeva inovativne nastavne planove i programe, interaktivan odnos sa učenicima, ali i informatičke kabinete, multimedijalne učionice.\nDirektor Ekonomske škole u Bijeljini Duško Đurić kaže da sve škole na određen načun pokazuju stepen angažovanja i potrebu da unapređuju i nastavni proces prilagođavaju savremenim nastavnim tehnologijama.\nSeminar za direktore i pedagoge srednjih škola na Jahorini organizuju Republički pedagoški zavod, Društvo pedagoga Srpske i Udruženje direktora srednjih škola Srpske.\n← Prepaid dopuna putem IPTV-ja\nZa ,,Dane Beograda” na Trgu republike biće postavljen tepih veličine 1200 kvadratnih metara →


Naslovna » Izlasci » Festivali » Drugi Mikser tango festival, od 6. do 9. februara\nAh Neša 4. februar 2015. Festivali Postavite komentar\nTokom četiri dana trajanja festivala, svi zainteresovani će moći da uživaju u plesnim večerima, tango seminarima, koncertnom programu, sajmu plesne obuće i odeće, plesu na ledu, empanadama i vinu.\nFestival se otvara 6. februara od 21.00, kada će iskusni tango igrači uglačani pod zameniti ledom i zaigrati na Miksalištu (otvoreno klizalište u Mostarskoj 5). Narednog dana, od 17.00 do 18.00 u Mikser House-u tango seminar drže tango plesači Dobrin Nedev i Vladislav Petrov iz Bugarske, dok je večernji program rezervisan za maskenbal „U Drakulinom dvorcu“ koji će se odigrati u zgradi Jevrejske opštine (ulica Kralja Petra) uz izbor za najbolju masku večeri.\nU nedelju, 8. februara, od 12.00 do 14.00 i od 15.00 do 17.00, tango seminar drži Miša Plavšić, koji se plesom aktivno bavi već 43 godine i zaslužan je za popularizaciju tanga u Srbiji, dok će gosti iz Bugarske još jednom održati seminar od 17.00 do 23.00. Koncertni program počinje u 21.00, nastupima Sonja Daša dua, tri Amorosso i Libercuatra.\nUlaznica je 400 dinara, a karta važi i za Mikser milongu koja počinje u 22.00 iste večeri i traje do jutarnjih časova.\nPoslednjeg dana festivala, u ponedeljak, 9. februara, od 19.00 Maja Cvetković će održati promotivni besplatni čas joge za sve zainteresovane, dok se veče nastavlja u 21.00 još jednom Mikser Milongom.\nProgram festivala pratiće i sajam odeće i obuće za tango, a svi posetioci će imati priliku i da probaju tradicionalno argentinsko jelo, empanade, uz odabrana vina. (danubeogradu.rs)\nTagovidub festivali izlasci mikser house tango vesti\nPrethodni Veče studentskih filmova u DOB-u\nSledeći Više od 780.000 turista u Beogradu tokom 2014. godine


Prva Kantonalna liga TK Jug\nPrva Kantonalna liga TK Sjever\nPodručna liga RS Doboj grupa Istok\nPodručna liga RS Doboj grupa Zapad\nBack Nalazite se ovdje: Home Tabele Lige Federacije Druga kantonalna TK (Zapad)\nPoslednja poruka: 5 days, 3 hours prije\n[guest_6140]: Imali rezultata d.mahalr u seoni\n[guest_4956]: Pogrešili ste, umjesto Fk Podrinje Janja, treba da stoji Fk Podrinje Tršić\n[Franjo]: Holidej hvla ispravljeno\n[Holidej]: Admin pogledaj 14.kolo 1.Z.L.P. imas greske tu\n[guest_2125]: danas je u savezu izvlacenje za prvenstvo i kup\n[guest_2125]: 23,08 pocinje 1 zupanijska\n[Car]: U nekadašnjem Brčko savezu do 1991 isto je bilo gostiju-Zadrugar iz Skugrića i Irac Špionica,i nikom ništa\n[Car]: Pa cilj svakog saveza je da ima više klubova i liga.A ne manje.A gdje bi igrali klubovi iz Brčkog? Brko ima poseban status,nema jedintvene lige tamo,nego svako bira gdje igra,jednostavno\n[guest_7571]: Care moj a šta fali tome da i imamo samo jednu županijsku ligu?? šta će nam dvije!?\n[guest_9695]: Pozdrav, da li netko ima informaciju kad treba krenuti 1. ŽNL Posavine.\n[Car]: Jedini..gost,,je Tramošnica,jer je iz RS.Klubovi iz Brčkog biraju gde će igrati,Jedni igraju u RS,drugi TK,treći ovde.Svaki klub je važan za ovaj savez,da bi opstao,iz Brčkog,Gradačca npr.Bez njih bi postojala samo jedna liga županije.


Naše preduzeće osnovano je 2006. godine.\nPreduzeće "GEO INŽENJERING BGP" doo usko je specijalizovano za projektovanje i izvođenje radova u oblasti vodosnabdevanja i hidrogradnji.\nZaposleni, u "GEO INŽENJERING BGP"-u, na čelu sa inženjerima raznih profila oblasti projektovanja, bušenja, regeneracije i sanacije bunara, doprinose rešavanju postojeće problematike sve zahtevnijeg domaćeg i stranog tržišta.\nU proteklom periodu rađene su projektne dokumentacije i izvođeni su radovi na vodozahvatnim objektima – bunarima i cevovodima (gradnja novih bunara, rekonstrukcija odnosno regeneracija atrofiranih bunara, itd.), kako sirove, tako i pitke vode za Javna komunalna preduzeća, Mesne zajednice, industrije, za potrebe navodnjavanja, kao i za potrebe individualnog i organizovanog vodosnabdevanja stanovništva širom Srbije.\n"GEO INŽENJERING BGP" poseduje sertifikat o ispunjenosti uslova i postignutim ISO i OAAS standardima, iz oblasti menadžmenta, zaštite na radu i zaštite životne sredine.\nUspostavljanjem, negovanjem i razvijanjem saradnje zasnovane na zajedničkim interesima sa naučnim i stručnim institucijama, univerzitetima, kako u zemlji tako i u inostranstvu, iz oblasti geologije, hidrogeologije i hidrograđevine, obezbeđujemo grupno funkcionisanje i uspešnu delatnost.\nPoštujući poslovnu etiku i najviše standarde, "GEO INŽENJERING BGP" DOO je na tržištu prepoznatljivo kao pouzdano i uspešno preduzeće. Pravac kojim se krećemo je kvalitet u svim oblastima naše delatnosti.\nSvakoj problematici pristupamo sa posebnom strategijom, kako bi primenili adekvatne metode rešavanja, a sve u cilju da naši klijenti budu zadovoljni.


Rok za predaju lista 15 dana pre izbora - Novinar.rs\nRok za predaju lista 15 dana pre izbora\nVladimir Dimitrijević je rekao, gostujući u Dnevniku RTS-a, da će se Republička izborna komisija sastati ubrzo po donošenju odluke o raspisivanju izbora.\n“Već su raspisani izbori za pokrajinu, očekuje se i raspisvanje izbora za jedinice lokalne samouprave, tako da u skladu sa dosadašnjom praksom, a i našom obavezom da učesnicima izbornog postupka stavimo na raspolaganje sva akta, odmah nakon raspisivanja izbora sazvaću sednicu RIK-a na kojoj ćemo odlučivati o usvajanju svih neophodnih akata radi podnošenja izbornih lista”, naveo je Dimitrijević.\nPredsednik RIK-a je naveo da će prijem overenih potpisa početi već danas.\n“Čim RIK usvoji odgovarajuće obrasce i naravno, potrebno je 10.000 sudski overenih i valjanih potpisa radi podnošenja izborne liste”, rekao je Dimitrijević i dodao da je teoretski moguće da već tokom dana prime prve izborne liste.\nZa razliku od predsedničkih izborima, na parlamentarnim nema žreba za redosled na izbornom listiću.\n“Redosled liste će zavisiti od redosleda predavanja, odnosno prijema i utvrđivanja svake izborne liste, ali se redosled utvrđuje tek nakon utvrđivanja zbirne izborne liste”, naveo je Vladimir Dimitrijević.\nPrema Zakonu o izboru narodnih poslanika, krajnji rok za predaju izbornih lista je 15 dana pre dana održavanja izbora.\n“Ukoliko izbori budu raspisani za 26. april, kao što se očekuje, dakle bio bi to neki 10. april”, kazao je Dimitrijević.\nDimitrijević je naveo da će prostorije Republičke izborne komisije će biti otvorene 24 sata, a da u skladu sa zakonom i Poslovnikom o radu RIK-a, svaki član i zamenik člana imaju pravo i obavezu da učestvuju u radu.\n“Ja to od svih njih očekujem u narednom periodu, ali i naglasiću da svaki podnosilac proglašene izborne liste ima pravo da u Republičku izbornu komisiju da svog člana i zamenika člana koji će biti njegovi predstavnici”, rekao je Dimitrijević.\nPredsednik Republičke izborne komisije je naveo da će konačni rezultati izbora biti proglašeni 96 sati nakon održavanja izbora i da od tada teku rokovi za formiranje novog saziva parlamenta.\n31/03/2020DRUŠTVOU minula 24 časa registrovano je 115 novih pacijenata zaraženih koronavirusom a njih sedam je preminulo,rečeno je na redovnoj konferenciji za novinare u Palati „Srbija”, što je najcrnji dan u dosadašnjoj boprbi protiv koronavirusa u našoj zemlji. Izvor: Politika Pročitajte još:AKO SE LJUDI NE UOZBILJE U NAREDNA DVA, TRI DANA, TREBA UVESTI ZABRANU KRETANJA OD 24 SATA! Dr Tiodorović upozorava: Mere moraju da se poštuju, inače – IMAĆEMO KATASTROFU!Kon objasnio kada bi mogla da se uvede 24-časovna zabrana kretanjaHITNO SE OGLASIO PREDRAG KONHapšenja i krivične prijave zbog kršenja mere zabrane kretanjaRaspust u celoj Srbiji produžen do 24. februaraSPAVANJE U 22h, USTAJANJE U 6h! Evo šta će sve najlakše oboleli od korone raditi na Sajmu – OVO JE KUĆNI RED I PLAN AKTIVNOSTI!...\nRaspisani parlamentarni izbori u Srbiji (VIDEO)\nIštvan Pastor raspisao pokrajinske izbore za 26. april\nPosted in POLITIKATagged #IZBORI #IZBORI 2020. #IZBORNA LISTA #REPUBLIČKA IZBORNA KOMISIJA #RIK\nPoštanska marka, vinjeta i žig u čast Mome Kapora Poštanska marka, vinjeta i žig u čast Mome Kapora „Pošta Srbije” u godini obeležavanja svog 180. rođendana odala posebno priznanje čuvenom […]


BOŽIĆNA BAJKA: Deca poginulog rudara ipak dobila paketiće! : Nadlanu.com\nObjavljeno 7. jan 2015. / 08:36:04\nFoto ilustracija yayimages\nMinistar energetike i rudarstva Aleksandar Antić izjavio je sinoć da su deca i supruga rudara Željka Miletića, koji je prošle godine nastradao u rudniku "Rembas" u Resavici potpuno zbrinuta i da je ta porodica primer kako država i društvo mogu da odreaguju "kako treba" u takvim situacijama.\n"Suprugu poginulog rudara Željka Miletića zaposlili smo u TE "Morava" u Svilajncu. Dvoje od troje dece, Ljubiša i Anđela, dobili su stipendiju kao školska deca i besplatne udžbenike, a porodica je dobila sve neophodne stvari, poput privremenog smeštaja i plaćenih troškova za sahranu Miletića", objasnio je Antić.\nPovodom pisanja pojedinih medija da Ljubiša, Anđela i, treće Miletićevo dete, Jana nisu dobili novogodišnje paketiće od firme u kojoj je radio, Antić je istakao da je danas obavešten da su im paketići predati.\n"Danas sam u toku dana obavešten da su deca dobila paketiće, kao i jednokratnu pomoć od sindikata. Mislim da je to primer kako treba da se odnosimo prema ljudima iz porodice rudara koji jedu taj najteži hleb", zaključio je Antić.\nMiletić (36) je 23. septembra prošle godine stradao u jami "Strmosten" rudnika Rembas kod Despotovca, kada se na njega obrušila velika količina uglja, kamena i zemlje.


Zahtev za otpust iz državljanstva Republike Srbije može se podneti lično ili preko ovlašćenog punomoćnika preko nadležne policijske uprave, odnosno policijske stanice, po poslednjem prebivalištu na teritoriji Republike Srbije, pre odlaska u inostranstvo, odnosno preko nadležnog diplomatsko-konzularnog predstavništva Republike Srbije u inostranstvu.\nPrilikom podnošenja zahteva za otpust preko nadležne policijske uprave, odnosno policijske stanice, uz uredno popunjen zahtev za otpust, potrebno je priložiti i sledeću dokumentaciju:\ngaranciju da će stranka biti primljena u strano državljanstvo ili dokaz da je već stekla strano državljanstvo i prevod garancije, odnosno dokaz od ovlašćenog sudskog tumača (ovaj dokaz stranka je dužna da pribavi i pre podnošenja zahteva za otpust);\nizvod iz matične knjige venčanih;\nuverenje o državljanstvu Republike Srbije;\nuverenje nadležnog opštinskog suda po poslednjem mestu prebivališta u Republici Srbiji da se protiv lica ne vodi krivični postupak;\npotvrdu uprave javnih prihoda o izmirenim porezima (po poslednjem mestu prebivališta u Republici Srbiji);\nfotokopiju pasoša odnosno lične karte;\nuverenje da su izmirene imovinsko-pravne obaveze iz odnosa roditelja i dece od Centra za socijalni rad.\nUkoliko stranka podnosi zahtev za otpust iz državljanstva preko nadležnog diplomatsko-konzularnog predstavništva Republike Srbije u inostranstvu, uz uredno popunjen zahtev za otpust iz državljanstva potrebno je priložiti i sledeću dokumentaciju:\ngaranciju da će stranka biti primljena u strano državljanstvo ili dokaz da je već stekla strano državljanstvo i prevod garancije od ovlašćenog sudskog tumača;\nfotokopiju pasoša odnosno lične karte (ostale dokaze Ministarstvo u prethodnom postupku pribavlja službenim putem).\nPo prispeću zahteva za otpust, predatih preko diplomatsko-konzularnog predstavništva Republike Srbije u inostranstvu, Ministarstvo unutrašnjih poslova sprovodi prethodni postupak i po okončanju postupka donosi rešenje. Dužina trajanja celokupne procedure od momenta prispeća zahteva za otpust, predatih preko diplomatsko-konzularnog predstavništva Republike Srbije u inostranstvu, kao i zahteva za otpust predatih preko nadležne policijske uprave, odnosno policijske stanice, zavisi od potrebnih provera ispunjenosti uslova za otpust, predviđenih Zakonom o državljanstvu Republike Srbije.


Počeli infrastrukturni radovi na Velikom polju za potrebe EYOF-a 2019\nPRIPREME Na ovoj stazi će se održati sve discipline skijaškog trčanja\nRadovi na Velikom polju na Igmanu, za potrebe organizacije zimskog olimpijskog festivala EYOF, koji će 2019. biti održan u Sarajevu i Istočnom Sarajevu, zvanično su započeli.\nRiječ je o zemljanim radovima uređenja staze, nakon čega slijedi homologacija i organizacija ostalih segmenata potrebnih za održavanje takmičenja, saopćeno je iz EYOF-a 2019.\nDirektor EYOF-a 2019 Senahid Godinjak zadovoljan je zbog početka radova na ovom borilištu, s obzirom na to da se na njih čekalo duži period.\n- Presretni smo što danas zvanično počinju radovi na rekonstrukciji staza za skijaško trčanje na Velikom polju na Igmanu, koji su otpočeli nešto kasnije zbog pravnih procedura. Na ovoj stazi će se održati sve discipline skijaškog trčanja - rekao je Godinjak.\nRadove je finansirala Vlada Kantona Sarajevo i Ministarstvo privrede Kantona Sarajevo preko Kantonalnog javnog preduzeća ZOI ’84. Planirano je da zemljani radovi budu okončani za 20 dana, nakon čega slijedi homologacija tri staze (1,6 km, 2,5 km i 5km).\nVrijednost radova je 250.000 KM, a u sklopu projekta uključeni su radovi na homologaciji staze 5a na Bjelašnici, na kojoj će biti održano takmičenje u snoubordu. Radovi na toj stazi počet će tokom naredne sedmice i vrijedit će 150.000 KM.\nNovoimenovani direktor ZOI ’84 Nevres Alispahić rekao je da je projekt EYOF 2019 od velikog značaja za ZOI ’84 i da predstavlja ispit spremnosti organiazcije velikih takmičenja.\n- Za ZOI ’84 je ovo jedan veliki ispit, s obzirom na to da je ZOI već bio u pregovorima za organizaciju evropskih takmičenja, ali koja neće moći biti održana ukoliko EYOF 2019 ne bude uspješno realiziran - istakao je Alispahić.\nUporedo s ovim predstoje i radovi u dvorani "Zetra", gdje će biti održano takmičenje u hokeju na ledu. S obzirom na to da je Vlada Republike Srpske uplatila novac za radove na borilištima u Istočnom Sarajevo, očekuje se skori početak infrastrukturnih radova na Dvorištima, kao i ostalim borilištima na tom području.\nEYOF 2019 Sarajevo Istočno Sarajevo Veliko polje Igman


Masimo Savić oduševio Beograđane\nSinoćnim koncertom u beogradskom Domu sindikata Masimo Savić opravdao je nadimak Glas, kako prijatelji u Hrvatskoj vole da ga oslovljavaju.\nVeć posle prve pesme "Sjaj u tami" beogradska publika vraćala je ovom hrvatskom šmekeru lepog promuklog glasa i energiju i emocije koje im je poklanjao - dugim aplauzima, da bi većina prisutnih kraj koncerta dočekala na nogama. U prepunom Domu sindikata, jer je poneko i stajao, pred oduševljenom publikom ređale su se pesme sa albuma "Vještina", ali i one iz vremena "Dorijana Greja" kao i one iz osamdesetih, kada je Masimo bio veliko muzičko ime bivše nam domovine.\nPosle puna dva sata muzike koju je, kako se činilo, beogradska publika žedno upijala, Masimo je, sa svojim pratećim bendom, svim poklonicima svoje muzike upriličio i dva bisa. Za prvi je, kako reče, "ostavio" pesmu "Odmori se na mojim rukama", a kad ga je publika ponovo vratila, usledila je pesma "Stine" i to u anplagd varijanti samo s gitarom.\nNove komunikacije Dragana Sakana\nMultimedijalnim performansom, pričom-knjigom "Nenj Dragan Sakan - New Communicattion", održanim sinoć u Ateljeu 212, osnivač galerije ideja "New Moment" obeležio je 30 godina svoga rada.\nDa ovu neobičnu izvedbu predstavi svojim mnogobrojnim prijateljima i novinarima pomogli su mu Ansambl Renesans i Dragana Del Monako, Rambo Amadeus, Bogdan Tirnanić-Tirke i drugi... A ovom događaju prisustvovale su i ličnosti iz domaćeg javnog života, pa su tako viđeni Radmila Hrustanović, Svetozar Cvetković, Frano Lasić i mnogi drugi...


Pastor u Čurugu: Zatvorimo zajedničku stranicu istorije - Равница магазин Архива\nČURUG: U Čurugu je danas obeležena 72. godišnjica racije u južnoj Bačkoj u Drugom svetskom ratu, a predsednik Skupštine Vojvodine Ištvan Pastor izjavio je da je nemoguće graditi zajedničku budućnost na ovim prostorima, ukoliko ne zatvorimo zajedničke stranice istorije.\n“Pomirenje među narodima je proces koji traje, ali da bi taj proces bio uspešan, neophodno je da se suočimo sa realnošću i sa istorijskim činjenicama”, rekao je Pastor na obeležavanju godišnjice od početka racije u južnoj Bačkoj, zločinačke akcije mađarske vojske i žandarmerije, u kojoj je za nepun mesec dana pobijeno više hiljada civila, uglavnom Srba, Jevreja i Roma.\nPolažući venac u čuruškom Muzeju žrtava racije, Pastor je istakao da suočavanje sa istorijskim činjenicama ne bi trebalo da bude samo “od šake ljudi”, nego društvo mora da se suoči sa svim onim što se dešavalo na ovim prostorima četrdesetih godina prošlog veka.\nNikovic: Istorijsko pomirenje\nParastosu i pomenu žrtvama racije prisustvovao je, četvrtu godinu za redom, i ambasador Mađarske u Srbiji Oskar Nikovic.\nOn je podsetio da je sredinom protekle godine u Čurugu, u prisustvu predsednika dveju država Tomislava Nikolića i Janoša Adera, došlo do istorijskog pomirenja mađarskog i srpskog naroda i, kako je rekao, “do priznavanja zajedničkih nedela” koje su počinili pojedinci iz ta dva naroda.\nNamera je, dodao je Nikovic da svake godine tradicionalno prisustvujemo sećanju na žrtve racije, jer želimo da se proces pomirenja nastavi radi budućeg zajedničkog života.\nPrisutnima u Muzeju žrtava racija, nekadašnjem Topalovom magacinu u centru sela, obratili su se i pokrajinski sekretar za privredu Miroslav Vasin, predsednik opštine Žabalj Čedomir Božić, Julija Teleki, u ime mađarske zajednice u Srbiji, kao i sekretar memorijalnog društva “Racija 1942”, Jelena Jurišin.\nPosle pomena žrtvama u tom muzeju je otvorena izložba likovnih radova Đorđa Nenadova Dripe, Danijela Kračunovića i Branislava Vujkova posvećena raciji.\nProtiv mržnje i revanšizma\nMemorijalno društvo “Racija 1942” podseća da je “racija” naziv za nezapamćene zločine Hortijeve vojske i žandarmerije u Šajkaškoj oblasti, koja je počela u Čurugu 4. januara 1942. godine i u kojoj je u tom mestu za samo desetak dana zverski ubijeno najmanje 86 dece starosti do 15 godina.\nSlični zločini nastavljeni su u Žablju, Đurđevu i drugim mestima u južnoj Bačkoj a ta akcija je okončana krajem januara u Novom Sadu i Bečeju.\nPrema podacima mađarskih vojnih krugova, do kojih je došao poslanik Stranke malih posednika u ondašnjem Parlamentu Mađarske Endre Bajči Žilinski, januarska genocidna racija 1942. godine odnela je najmanje 12.763 žrtve.\nMemorijalno društvo “Racija 1942” je tokom pet godina rada došlo do dokumenata i svedočanstava koja potvrđuju tačnost tvrdnji Žilinskog, čestitog i hrabrog čoveka koji je izgubio život braneći dostojanstvo i prava žrtava racije u južnoj Bačkoj.\n“Naše aktivnosti se nikad nisu obeležavale težnjom da raspirujemo mržnju i revanšizam, nego da u prvom redu ukažemo na pogubnost fašističke ideologije, na štetnost šovinizma i suludog revanšizma, kao i na potrebu mirnog i skladnog međusobnog života svih ljudi u našoj zajednici”, ističu u tom Memorijalnom društvu.\nDatum: 04, 01, 2014.


Zidanova izuzetna menadžerska karijera u Real Madridu krunisana sa 11 pehara - BHRT\nFrancuski menadžer Zinedin Zidan u subotu je stigao do svoje 250. utakmice sa Real Madridom, kada je klub pobijedio 2:0 Eibar u okviru španske La Lige.\nBivši legendardni veznjak ima nevjerovatnu karijeru trenera u Real Madridu sa 11 titula i pobjeda u 166 od ukupno 251 utakmice.\nMenadžerska karijera Zidana u njegovom bivšem timu, Real Madridu, počela je u januaru 2016. godine, kada je zamijenio španskog menadžera Rafaela Beniteza potpisavši dvoipogodišnji ugovor kada je imao 43 godine.\nU prvom meču, Real Madrid je osigurao pobjedu od 5:0 nad Deportivom, a na kraju sezone, Zidan je osvojio svoj prvi trofej Lige šampiona nakon pobjede rivala Atletiko Madrida penalima u finalu.\nU sezoni 2016/2017, Real Madrid je osvojio špansku La Ligu uz pomoć Zidana prikupljanjem 93 poena, tri više od Barselone.\nReal Madrid je takođe osvojio Ligu šampiona pobjedom 4:1 nad Juventusom u finalu i time postao prvi tim koji je dva puta zaredom osvojio titulu šampiona u istoriji turnira.\nZidan je nastavio da stvara istoriju u Ligi šampiona narednih godina, kada je njegov tim u finalu 2018. godine pobijedio engleski Liverpul sa 3:1 u najprestižnijem evropskom klupskom takmičenju tri puta zaredom.\nPet dana nakon finala Lige šampiona, Zidan je podnio ostavku da bi okončao svoj prvi mandat menadžera Real Madrida.\nUprkos neočekivanom odlasku, Zidan je ponovo bio na čelu Real Madrida nakon kratke pauze u martu 2019. godine, pošto je španska ekipa pretrpjela loše rezultate tokom sezone 2018-2019.\nNakon te razočaravajuće sezone, Zidanov uticaj na Real Madrid bio je neposredan, što je dovelo do toga da je njegov tim obezbijedio rekordnu 34. titulu u ligi u sezoni 2019-2020.\nSmatran jednim od najodlikovanijih menadžera Real Madrida u istoriji, četrdesetosmogodišnji Francuz do sada je osvojio tri trofeja u Ligi šampiona, dva klupska svjetska kupa, dva UEFA-ina Superkupa, dva Superkupa Španije i dvije LaLigine titule.\nReal Madrid trenutno zauzima treće mjesto u La Ligi sa 63 boda ove sezone, tri boda zaostatka za liderom i gradskim rivalom Atletiko Madridom.\nZidan pretenduje i na četvrti trofej u Ligi šampiona i sada njegova ekipa masovno korača ka polufinalu nakon što je njegov tim kod kuće u prvoj utakmici četvrtfinala pobijedio Liverpul sa 3:1.\nTags\t#real madrid\t#Zinedine Zidane\nMinistar zdravlja Srbije: Komisija da odluči o obaveznoj vakcinaciji\nU Sloveniji 1.527 novooboljelih od Covid-19 i pet smrtnih ishoda


Raspoložen, nasmejan mladić koji je prvi razred ekonomske škole završio sa odličnim uspehom i uspeo da stekne brojne prijatelje među vršnjacima sa kojima razgovara o školskim brigama i ljubavi prema slikarstvu i informatici - tako belocrkvani vide Bogdana Jovanovića. Malo je njih koji znaju da je ovaj mladić već dobro savladao i japanski jezik i to potstaknut željom da bolje razume zemlju iz koje potiču rvači koji su junaci na njegovim crtežima, a koji predstavljaju i njegov doživljaj vršnjaka i profesora.\n- Ljubav prema crtanju bila je pokretač u Bihejvioralnoj terapiji i sve što smo uspeli da uradimo sa Bogdanom u smislu razvoja kognitivnih sposobnosti, psihomotornog razvoja, bilo je uglavnom kroz svet životinja i na polju slikarstva. Danas on voli da pliva, da ide u teretanu i da trči, ali i da se druži i sluša rok muziku. Danas je njegovo neformalno obrazovanje izuzetno visoko i on je mladić koji ima šta da ponudi ako ga posmatrate kao ličnost, a ne samo kao osobu sa autizmom, ističe Danijela.\n- Interresorna komisija je izdala rešenje za dodelu ličnog pratioca, Savet za zdravstvo je podržao, a predsednik SO Marjan Aleksić rešio je veoma brzo problem . Lični pratilac bio je sa Bogdanom sve do aprila, kada smo u dogovoru sa inkluzivnim timom “Belocrkvanske gimnazije i ekonomske škole” prešli na praćenje nastave od kuće i razred je završio polaganjem razrednih ispita onlajn, u čemu smo kao i uvek imali veliku podršku Bogdanovog tate Dragana, kaže Danijela Jovanović.


Delegacija Srbije u poseti Banjaluci /video, foto/ - Sputnjik Srbija\n00:36 07 Maj 2021\n08:25 22.04.2021 (osveženo 09:42 22.04.2021) Preuzmite kraći link\nNa banjalučkom aerodromu „Mahovljani“ delegaciju je dočekao srpski član i predsedavajući Predsedništva Bosne i Hercegovine Milorad Dodik.\nPovodom Dana grada, Vučiću će biti uručeni ključ Grada Banjaluke i Povelja počasnog građanina.\nPosetu Banjaluci predsednik Srbije započeo je sastankom sa Dodikom i predsednicom Republike Srpske Željkom Cvijanović.\nU delegaciji Srbije su predsednik Skupštine Ivica Dačić i premijerka Ana Brnabić, koje su u Narodnoj skupštini i Vladi Srpske, primili predsednik Parlamenta Nedeljko Čubrilović i premijer Radovan Višković.\nPredsjednik Vlade Republike Srpske Radovan Višković dočekao je predsjednicu @SerbianGov @anabrnabic u #Banjaluka. pic.twitter.com/SSwlQELOD6\n— Vlada Republike Srpske (@Vlada_Srpske) April 22, 2021\nNakon toga usledio je sastanak Visokog saveta za saradnju Republike Srbije i Republike Srpske, na kojem će biti analizirano ostvarenje dosadašnjih zajedničkih projekata i razmotreni planovi budućih projekata Srpske i Srbije, koji će biti realizovani kroz ovaj sporazum.\nKljuč Grada Banjaluke sa Poveljom počasnog građanina Vučiću će biti uručen na Svečanoj akademiji u Banskom dvoru.\nDan Grada Banjaluka obeležava se na dan kada je grad oslobođen od fašizma u Drugom svetskom ratu.\nBanjaluka: Bilbordi dobrodošlice Vučiću #RTRS #RTRSvijesti https://t.co/aAxzetPYzk\nInače, u Banjaluci su postavljeni bilbordi dobrodošlice predsedniku Srbije Aleksandru Vučiću.\nNa bilbordima piše: „Dobro došao predsedniče. Hvala.“\nPodsetimo, Dodik je u sredu izjavio da će tokom posete državnog vrha Srbije biti reči o realizaciji značajnih projekata.\n„Razgovaraćemo kada će početi radovi na izgradnji hidroelektrane ‘Buk bijela’ i još dve hidrocentrale na reci Drini. Biće reči o izgradnji aerodroma u Trebinju gde su preduzete pripremne radnje, a Srbija obezbedila novac iz budžeta, nakon čega su Bošnjaci podneli prijavu Ustavnom sudu BiH da bi proces usporili“, naveo je Dodik.\nBanjaluka, saradnja, Milorad Dodik, Aleksandar Vučić, Republika Srpska, Srbija


Općina zbrinjava opasni otpadni materijal iz kruga preduzeća Zrak - Klix.ba\nOpćina zbrinjava opasni otpadni materijal iz kruga preduzeća Zrak\nMinistarstvo prostornog uređenja i zaštite okoliša Kantona Sarajevo osiguralo je 1.193.495 KM za 28 projekata iz oblasti zaštite okoliša, među kojima je i projekat Općine Novi Grad, a koji se odnosi na zbrinjavanje opasnog otpada iz kruga preduzeća Zrak.\nRadi se o bespovratnim sredstvima Kantona Sarajevo doznačenim iz Federalnog fonda za zaštitu okoliša.\nTim povodom u zgradi Vlade Kantona Sarajevo danas je upriličeno potpisivanje ugovora između korisnika sredstava i resornog ministra Zlatka Petrovića.\nUgovor o dodjeli sredstava potpisao je i načelnik Općine Novi Grad Sarajevo Semir Efendić, a odobrena finansijska sredstva u iznosu od 49.250 konvertibilnih maraka bit će iskorištena za sufinansiranje projekta zbrinjavanja opasnog otpada iz preduzeća Zrak d.d.Sarajevo.\nIz tog prostora Općina Novi Grad će ukloniti oko 10. 500 kilograma raznih vrsta opasnog otpadnog materijala, kao što su otpadne hemikalije i cijanidne soli, koje nisu na adekvatan način zbrinute, te ih je potrebno trajno i prema propisma zbrinuti. Realizacija projekta čišćenja otpadnog materijala iz kruga preduzeća Zrak vrši se prvi put nakon rata, a poznato je da je ovo preduzeće radilo i tokom ratnog perioda.\nKako je istaknuto tokom potpisivanja ugovora, postupak odabira korisnika trajao je četiri mjeseca, a projekti kojima su odobrena finansijska sredstva odnose se na zaštitu zraka, upravljanje otpadom, zaštitu prirode te na programe, projekte i druge aktivnosti naučno-istraživačkih organizacija, visokoškolskih institucija i nevladinih organizacija.\nMinistar Petrović je istakao da je potpisivanje ugovora jedan korak, te da slijedi realizacija ideja, nadzor nad provođenjem i podnošenje izvještaja.\n"Sredstva koja prikuplja Federalni fond i dostavlja Kantonu najvećim dijelom potiču od naknada pri registraciji motornih vozila s područja KS-a i nastojali smo da se sredstva utroše za projekte od javnog i općeg interesa za sve građane", rekao je Petrović.\nZa zaštitu zraka osigurano je 438.657 KM, za upravljanje otpadom 407.250 KM, za zaštitu prirode 170.190 KM, dok je za programe, projekte i druge aktivnosti naučno-istraživačkih organizacija, visokoškolskih institucija i nevladinih organizacija osigurano 177.397 KM.\nPetrović je kazao da je raspodjela sredstava bila dostupna svim pravnim subjektima i fizičkim osobama, te je napomenuo da se na ovaj način potiču i investiranje i zapošljavanje kadrova, saopćila je Pres služba Općine Novi Grad.\nU Sarajevu održan prvi međunarodni festival dječije pjesme "Djeca su vojska najjača"\n02.03.2019. u 07:14


Preporuka: 710 / Link / Replika: 3 / Molimo vas da se ulogujete ili registrujete da biste mogli da šaljete komentare.\nPreporuka: 781 / Link / Replika: 2 / Molimo vas da se ulogujete ili registrujete da biste mogli da šaljete komentare.\nPreporuka: 639 / Link / Replika: 8 / Molimo vas da se ulogujete ili registrujete da biste mogli da šaljete komentare.\nPreporuka: 781 / Link / Replika: 57 / Molimo vas da se ulogujete ili registrujete da biste mogli da šaljete komentare.\nPreporuka: 426 / Link / Replika: 4 / Molimo vas da se ulogujete ili registrujete da biste mogli da šaljete komentare.